## Uredba o izmjenama i dopunama Uredbe o unutarnjem ustrojstvu ministarstva zdravstva i socijalne skrbi

### NN 2/2009 (3.1.2009.), Uredba o izmjenama i dopunama Uredbe o unutarnjem ustrojstvu ministarstva zdravstva i socijalne skrbi

VLADA REPUBLIKE HRVATSKE

38

Na temelju članka 60. stavaka 1. i 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 199/2003 i 79/2007), Vlada Republike Hrvatske je na sjednici održanoj 29. prosinca 2008. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA ZDRAVSTVA I SOCIJALNE SKRBI

Članak 1.

U Uredbi o unutarnjem ustrojstvu Ministarstva zdravstva i socijalne skrbi (»Narodne novine«, br. 38/2007, 34/2008 i 81/2008), u članku 2. stavku 1. točka 2. mijenja se i glasi:

»2. SAMOSTALNA SLUŽBA ZA INFORMIRANJE I MEĐUNARODNU SURADNJU«.

Članak 2.

Podnaslov iznad članka 4. i članak 4. mijenjaju se i glase:

»2. SAMOSTALNA SLUŽBA ZA INFORMIRANJE I MEĐUNARODNU SURADNJU

Članak 4.

Samostalna služba za informiranje i međunarodnu suradnju je ustrojstvena jedinica koja po nalogu ministra i državnih tajnika izravno i putem nadležnih tijela Republike Hrvatske obavlja upravne i stručne poslove vezane uz informiranje, medijsku promidžbu i suradnju s tijelima državne uprave i ustanovama u sustavu zdravstva i socijalne skrbi, te međunarodnu suradnju Ministarstva; predlaže, potiče i koordinira bilateralnu i multilateralnu suradnju s ministarstvima nadležnim za područje zdravstva i socijalne skrbi ili srodnim organizacijama; obavlja stručne poslove vezane uz suradnju s međunarodnim organizacijama i institucijama, regionalnim organizacijama i provedbu međunarodnih projekata; obavlja stručne poslove pripreme za sklapanje međunarodnih ugovora u području zdravstva i socijalne skrbi, te njihovu provedbu sa stranim zemljama; izrađuje nacrte prijedloga međunarodnih ugovora iz djelokruga Ministarstva u suradnji s Upravom za pravne poslove, te o njima vodi evidenciju i prati njihovu provedbu; priprema godišnji plan međunarodne suradnje; obavlja poslove vezane uz međunarodne susrete ministra, članova stručnog kolegija i izaslanstava Ministarstva, te predlaže načine unaprjeđivanja međunarodne suradnje; planira srednjoročne i kratkoročne radne zadatke Službe; sudjeluje u planiranju državnog proračuna; izrađuje načine postupanja u različitim procesima rada; analizira funkcije iz djelokruga rada Službe vodi registre u vezi obavljenog rada; brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Samostalne službe za informiranje i međunarodnu suradnju ustrojavaju se:

2.1. Odjel za informiranje

2.2. Odjel za međunarodnu suradnju.«

Članak 3.

Iza članka 4. dodaju se podnaslovi i članci 4.a i 4.b koji glase:

»2.1. Odjel za informiranje

Članak 4.a

Odjel za informiranje obavlja poslove dnevnog informiranja Kabineta ministra iz svog djelokruga; obavlja stručne poslove medijske promidžbe; izrađuje posebna izvješća, preglede ili informacije za potrebe Ministarstva; bavi se odabirom članaka iz tiska i agencijskih vijesti; pohranjuje prikupljena izvješća u Odjelu u elektroničkom i papirnatom obliku; priprema izvješća koja se temelje na obrađenim prilozima iz domaćih medija; izrađuje periodične preglede medija za potrebe ministra i državnih tajnika, te obavlja i druge poslove iz svog djelokruga.

2.2. Odjel za međunarodnu suradnju

Članak 4.b

Odjel za međunarodnu suradnju obavlja, izravno i putem nadležnih tijela Republike Hrvatske, poslove međunarodne suradnje Ministarstva; predlaže, potiče i koordinira bilateralnu i multilateralnu suradnju s ministarstvima nadležnim za područje zdravstva i socijalne skrbi ili srodnim organizacijama; obavlja stručne poslove vezane uz suradnju s međunarodnim organizacijama i institucijama, regionalnim organizacijama i provedbu međunarodnih projekata; obavlja stručne poslove vezane uz pripreme za sklapanje međunarodnih ugovora u području zdravstva i socijalne skrbi, te njihovu provedbu sa stranim zemljama; izrađuje nacrte prijedloga međunarodnih ugovora iz djelokruga Ministarstva u suradnji s Upravom za pravne poslove, te o njima vodi evidenciju i prati njihovu provedbu; priprema godišnji plan međunarodne suradnje; obavlja poslove vezane uz međunarodne susrete ministra, članova stručnog kolegija i izaslanstava Ministarstva, te predlaže načine unaprjeđivanja međunarodne suradnje; planira srednjoročne i kratkoročne radne zadatke Odjela; sudjeluje u planiranju državnog proračuna; izrađuje načine postupanja u različitim procesima rada; analizira funkcije iz djelokruga rada Odjela; vodi registre u vezi obavljenog rada; brine da je svaki rashod opravdan stvarnom potrebom i potvrđen prethodnom kontrolom.«

Članak 4.

Članak 9. mijenja se i glasi:

»Odjel za financijske kontrole sudjeluje u uspostavi, provedbi i razvoju financijskog upravljanja i kontrola na svim razinama; koordinira, sudjeluje i pomaže u izradi popisa i opisa poslovnih procesa i postupaka u svim ustrojstvenim jedinicama Ministarstva; koordinira i sudjeluje u izradi mape poslovnih procesa; sudjeluje u utvrđivanju i procjeni rizika na pojedinim područjima poslovanja; sudjeluje u izradi pisanih pravila i postupaka za provedbu kontrolnih aktivnosti utvrđenih zakonom; skrbi o sustavnom i kontinuiranom funkcioniranju i razvoju financijskog upravljanja i kontrola; sudjeluje u predlaganju mjera za unaprjeđenje poslovanja, jačanje odgovornosti, mjera za zakonito, pravilno, etično, ekonomično, djelotvorno i učinkovito korištenje financijskih i materijalnih sredstava; mjera za sprječavanje nepravilnosti, propusta, nedostataka i mogućih nezakonitosti te predlaganju mjera za njihovo otklanjanje; surađuje sa Središnjom harmonizacijskom jedinicom Ministarstva financija; dostavlja propisana izvješća i traženu dokumentaciju.«

Članak 5.

Članak 18. mijenja se i glasi:

»Uprava za medicinske poslove je upravna organizacija u sastavu Ministarstva koja obavlja stručne i upravne poslove utvrđivanja prijedloga državne zdravstvene politike, organizaciju rada sustava zdravstvene zaštite na primarnoj, sekundarnoj i tercijarnoj razini i razini zdravstvenih zavoda; koordinaciju aktivnosti vezanu uz utvrđivanje vrste i opsega usluga; nadzor nad metodologijom utvrđivanja osnova za ugovaranje zdravstvene zaštite; predlaganje mjera zdravstvene zaštite, praćenje i unaprjeđenje zdravstvenog stanja, zdravstvenih potreba stanovništva i organizacije rada te izradu prijedloga i provođenje preventivnih javnozdravstvenih i drugih zdravstvenih programa; praćenje zdravstveno-statističkih pokazatelja i istraživanja na području zdravstvene djelatnosti; praćenje i unaprjeđenje rada hitne medicinske pomoći; izradu prijedloga preventivnih programa i provedbu mjera za zaštitu od štetnog utjecaja okoliša na zdravlje i unaprjeđenje zdravlja stanovništva; praćenje i sudjelovanje u radu udruga; predlaganje programa za poboljšanje kvalitete življenja osoba s invaliditetom, osoba s posebnim potrebama, osoba starije životne dobi i drugih vulnerabilnih skupina stanovništva; izradu prijedloga programa i koordinaciju provedbe programa transplantacijske medicine; praćenje i izradu prijedloga mreža zdravstvenih ustanova i potrebnih zdravstvenih radnika, zdravstvenih suradnika i nezdravstvenih radnika uposlenih u sustavu zdravstva; izrađuje i vodi nacionalnu listu čekanja te prati, planira i unaprjeđuje organizaciju i djelokrug rada jedinica za centralno naručivanje pacijenata u bolničkim zdravstvenim ustanova; izradu prijedloga programa razvoja uloge civilnog društva u sustavu zdravstva; organizaciju i provedbu programa i projekata; proizvodnju, odobravanje i ispitivanje lijekova i medicinskih proizvoda; nadzor nad opskrbom hrvatskog tržišta lijekovima; pružanje pomoći građanima; sudjelovanje u izradi zakona i provedbenih propisa u području zdravstvene zaštite i zdravstvenog osiguranja; u djelokrugu svoga rada surađuje i koordinira rad s jedinicama lokalne i područne (regionalne) samouprave, udrugama, stručnim udruženjima, komorama, sindikatima, međunarodnim institucijama; sudjeluje i usklađuje plan i program mjera zdravstvene zaštite za implementaciju direktiva Europske unije; priprema i koordinira provedbu programa i projekata financiranih iz predpristupnih i strukturnih fondova Europske unije i drugih programa stručno-tehničke pomoći Republici Hrvatskoj na području zdravstva; obavlja inspekcijske, upravne i stručne poslove vezane uz nadzor nad provođenjem zakona, drugih propisa i općih akata u djelatnosti zdravstva; nadzor nad stručnim radom zdravstvenih ustanova, zdravstvenih djelatnika i privatnih zdravstvenih djelatnika, te nadzor nad zakonitošću rada komora u obavljanju njihovih javnih ovlasti; prati i proučava stanja i poduzima mjere za kvalitetno obavljanje djelatnosti te obavlja inspekcijske, upravne i stručne poslove nadzora provedbe zakona i drugih propisa i općih akata u području krvi, krvnih pripravaka, tkiva i stanica; planira kratkoročne i srednjoročne radne zadatke; na »bijeli telefon« zaprima i rješava pritužbe, primjedbe te zaprima prijedloge i pohvale građana Republike Hrvatske vezano uz ostvarivanje prava na zdravstvenu zaštitu; sudjeluje u planiranju državnog proračuna; izrađuje načine postupanja o različitim procesima rada; analizira funkcije iz djelokruga rada; vodi očevidnike ili registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu.«

Članak 6.

U članku 20. stavku 1. iza riječi: »uvođenje kliničkih smjernica u pružanju zdravstvenih usluga;« dodaju se riječi: »izrađuje i vodi nacionalnu listu čekanja te prati, planira i unaprjeđuje organizaciju i djelokrug rada jedinica za centralno naručivanje pacijenata u bolničkim zdravstvenim ustanova;«, te iza riječi: »planira srednjoročne i kratkoročne radne zadatke;« dodaju se riječi: » priprema i koordinira provedbu programa i projekata financiranih iz predpristupnih i strukturnih fondova Europske unije na području zdravstva;«.

U stavku 2. dodaju se podtočke 5.1.6. i 5.1.7. koje glase:

»5.1.6. Odjel za nacionalne liste čekanja

5.1.7. Odjel za pripremu i provedbu zdravstvenih programa i projekata Europske unije«.

Članak 7.

Iza članka 25. dodaju se podnaslovi i članci 25.a i 25.b koji glase:

»5.1.6. Odjel za nacionalne liste čekanja

Članak 25.a

Odjel za nacionalne liste čekanja obavlja upravne i stručne poslove vezane uz izradu, vođenje, praćenje, planiranje, suradnju, unaprjeđenje, organizaciju i djelokrug rada jedinica za centralno naručivanje pacijenata u bolničkim zdravstvenim ustanovama u svrhu podizanja kvalitete u sustavu zdravstva i smanjenja listi čekanja na dijagnostičke i terapijske postupke te specijalističko-konzilijarne preglede; sudjeluje u pripremi stručnih podloga za izradu prijedloga propisa te pruža pomoć građanima iz djelokruga rada Odjela; planira kratkoročne i srednjoročne radne zadatke; sudjeluje u planiranju državnog proračuna; izrađuje načine postupanja o različitim procesima rada; analizira funkcije iz djelokruga rada; vodi očevidnike ili registre u vezi postupanja u procesu rada; podnosi periodična i godišnja izvješća o učinjenom; brine da je svaki rashod opravdan stvarnom potrebom i potvrđen prethodnom kontrolom.

5.1.7. Odjel za pripremu i provedbu zdravstvenih programa i projekata Europske unije

Članak 25.b

Odjel za pripremu i provedbu zdravstvenih programa i projekata Europske unije obavlja poslove u vezi s provedbom pretpristupnih i pristupnih aktivnosti u području javnog zdravstva; priprema i koordinira provedbu projekata financiranih iz predpristupnih programa Europske unije i drugih programa stručno-tehničke pomoći Republici Hrvatskoj iz djelokruga rada Uprave; u suradnji s drugim tijelima, institucijama i organizacijama sudjeluje u izradi dokumenata za projekte i programe; u okviru nadležnosti sudjeluje u pripremi i provedbi programa i projekata; prati, koordinira i izvješćuje o tijeku provedbe programa i projekata; prati propise europskih zemalja iz područja zdravstvene politike i strukturnih fondova; predlaže i potiče međunarodnu suradnju na području zdravstvene politike, instrumenta pretpristupne pomoći i strukturnih fondova; sudjeluje na stručnim skupovima i u radu odbora Europske komisije vezano uz područje zdravstvene zaštite i fondova Europske unije; priprema godišnje planove i završna izvješća iz svoga djelokruga rada; sudjeluje u planiranju državnog proračuna; brine da je svaki rashod opravdan stvarnom potrebom i potvrđen prethodnom kontrolom.«

Članak 8.

U članku 26. stavku 1. iza riječi: »provođenju propisa i mjera iz zdravstvene djelatnosti;« dodaju se riječi: »na bijeli telefon zaprima i rješava pritužbe, primjedbe te zaprima prijedloge i pohvale građana Republike Hrvatske vezano uz ostvarivanje prava na zdravstvenu zaštitu; prati i proučava stanja i poduzima mjere za kvalitetno obavljanje djelatnosti te obavlja inspekcijske, upravne i stručne poslove nadzora provedbe zakona i drugih propisa i općih akata u području krvi, krvnih pripravaka, tkiva i stanica;«.

U stavku 2. dodaju se podtočke 5.2.3. i 5.2.4. koje glase:

»5.2.3. Odjel za inspekciju i praćenje krvi, tkiva i stanica

5.2.4. Odjel za predstavke, pritužbe i hitna postupanja«.

Članak 9.

Iza članka 28. dodaju se podnaslovi i članci 28.a i 28.b koji glase:

»5.2.3. Odjel za inspekciju i praćenje krvi, tkiva i stanica

Članak 28.a

Odjel za inspekciju i praćenje krvi, tkiva i stanica obavlja inspekcijske, upravne i stručne poslove nadzora provedbe zakona i drugih propisa i općih akata u području krvi, krvnih pripravaka, tkiva i stanica; vodi postupak pripreme i izrade nacrta rješenja u postupku odobravanja za obavljanje djelatnosti uzimanja, pohrane i presađivanja tkiva i stanica, planiranje, prikupljanje i testiranje krvi te proizvodnju, čuvanje, raspodjelu i izdavanje krvnih pripravaka; organizira i provodi inspekcijski nadzor u području djelatnosti uzimanja, pohrane i presađivanja tkiva i stanica; planiranja, prikupljanje i testiranja krvi te proizvodnje, čuvanja, raspodjele i izdavanja krvnih pripravaka; vodi propisane evidencije i registre u vezi krvi i krvnih pripravaka, tkiva i stanica; sudjeluje u izradi godišnjeg izvješća za krv, tkiva i stanice; planira kratkoročne i srednjoročne radne zadatke; izrađuje upute o postupanju u različitim procesima rada; analizira funkcije iz djelokruga rada; sudjeluje u izradi zakonske regulative i drugih propisa iz djelokruga svog rada; utvrđuje potrebna financijska sredstva i sudjeluje u izradi proračuna za navedene djelatnosti, brine da je svaki rashod opravdan stvarnom potrebom i potvrđen prethodnom kontrolom.

5.2.4. Odjel za predstavke, pritužbe i hitna postupanja

Članak 28.b

Odjel za predstavke, pritužbe i hitna postupanja obavlja upravne i stručne poslove vezane uz praćenje i unaprjeđenje rada sustava zdravstvene zaštite i ostvarivanja prava pacijenata; od 0 do 24 sata zaprima i koordinira dojave za potrebom hitnih postupanja u sustavu zdravstva, kao i transplantacija; na »bijeli telefon« zaprima i rješava pritužbe i primjedbe, zaprima prijedloge i pohvale građana Republike Hrvatske vezane uz ostvarivanje prava na zdravstvenu zaštitu, te pruža pomoć građanima; predlaže mjere za kontinuirano poboljšanje zdravstvene skrbi; sudjeluje u pripremi stručnih podloga za izradu prijedloga propisa; izrađuje načine postupanja o različitim procesima rada; vodi evidencije u vezi postupanja u procesu rada; podnosi periodična i godišnja izvješća; brine da je svaki rashod opravdan stvarnom potrebom i potvrđen prethodnom kontrolom.«

Članak 10.

U članku 29. iza riječi: »drugih propisa iz nadležnosti Ministarstva;« dodaju se riječi: »surađuje s pravosudnim tijelima u Republici Hrvatskoj iz svog djelokruga rada;«.

Članak 11.

U članku 34. iza riječi: »u postupcima nabave;« dodaju se riječi: »surađuje s pravosudnim tijelima u Republici Hrvatskoj iz svog djelokruga rada;«.

Članak 12.

U članku 36.a iza riječi: »sklapanje aneksa ugovora« dodaju se riječi: »surađuje s pravosudnim tijelima u Republici Hrvatskoj iz svog djelokruga rada«.

Članak 13.

Članak 50. mijenja se i glasi:

»U Upravi za sanitarnu inspekciju ustrojavaju se:

8.1. Služba državne sanitarne inspekcije

8.2. Služba granične sanitarne inspekcije

8.3. Služba županijske sanitarne inspekcije.«

Članak 14.

Podnaslov iznad članka 51. i članak 51. mijenjaju se i glase:

»8.1. Služba državne sanitarne inspekcije

Članak 51.

Služba državne sanitarne inspekcije je unutarnja ustrojstvena jedinica u Upravi za sanitarnu inspekciju koja obavlja inspekcijske, upravne i stručne poslove na teritoriju Republike Hrvatske koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu za preko 50.000 ekvivalentnih stanovnika te uređajima za pročišćavanje otpadnih voda za više od 50.000 ekvivalentnih stanovnika; obavlja nadzor nad provođenjem javno-zdravstvenih mjera za zaštitu zdravlja ljudi od štetnih čimbenika okoliša; izrađuje stručne upute za rad i provodi stručni nadzor nad radom sanitarnih inspektora Službe za sanitarnu inspekciju.

Članak 15.

Članak 52. mijenja se i glasi:

»Za obavljanje poslova Službe državne sanitarne inspekcije ustrojavaju se:

8.1.1. Odjel za predmete opće uporabe

8.1.2. Odjel za zaštitu od zračenja

8.1.3. Odjel za hranu

8.1.4. Odjel za kemikalije

8.1.5. Odjel za genetski modificirane organizme

8.1.6. Odjel projekata i programa Europske unije i međunarodnih organizacija

8.1.7. Odjel za upravni nadzor i drugostupanjski postupak

8.1.8. Odjel za upravno-pravne poslove i stručnu pomoć.«

Članak 16.

Podnaslov iznad članka 53. i članak 53. mijenjaju se i glase:

»8.1.1. Odjel za predmete opće uporabe

Članak 53.

Odjel za predmete opće uporabe obavlja upravne i stručne poslove, te inspekcijske poslove vezane uz predmete opće uporabe; osigurava jedinstvenu provedbu zakona i drugih propisa iz djelokruga sanitarnog nadzora vezano uz predmete opće uporabe; prati stanje na područjima koje nadzire sanitarna inspekcija te predlaže donošenje ili izmjenu propisa iz nadležnosti sanitarne inspekcije na području predmeta opće uporabe; vodi postupke vezane uz izdavanje dozvola za uvoz i stavljanje u promet kozmetike sa posebnom namjenom; vodi registar odobrenih pripravaka kozmetike s posebnom namjenom; potiče i daje prijedloge za unapređenje rada sanitarnih inspektora; sudjeluje u izradi nacrta zakonskih i podzakonskih akata iz područja predmeta opće uporabe te daje stručna mišljenja o načinu njihove provedbe; daje primjedbe i mišljenja na nacrte propisa koje izrađuju druga tijela; vodi registar odobrene kozmetike s posebnom namjenom; obavlja sve upravno-pravne i inspekcijske poslove vezane uz proizvodnju i stavljanje na tržište materijala od kojih su izrađeni predmeti opće uporabe koji dolaze u neposredan dodir s hranom; predmeta koji dolaze u neposredan dodir s hranom (posuđe, pribor, oprema, uređaji i ambalaža koja se rabi u poslovanju s hranom); posuđa, pribor, opremu i uređaje za proizvodnju kozmetičkih proizvoda; ambalaže za predmete opće uporabe; dječje igračke, uključujući proizvode namijenjene dojenčadi i djeci mlađoj od 3 godine za olakšavanje hranjenja i sisanja, umirivanja i spavanja, te proizvodi za zabavu odraslih; kozmetičke proizvode; kozmetiku s posebnom namjenom; sredstva za održavanje čistoće u kućanstvu i u industriji, uključujući i ona koja se koriste u proizvodnji i prometu hrane, dezinfekcijska sredstva i insekticidi; duhan, duhanski proizvodi i pribor za pušenje; određene predmete i sredstva koja pri uporabi dolaze u neposredan dodir s kožom i/ili sluznicom.«

Članak 17.

Podnaslovi iznad članaka 53.a i 53.b, te članci 53.a i 53.b brišu se.

Članak 18.

Podnaslov iznad članka 54. i članak 54. mijenjaju se i glase:

»8.1.2. Odjel za zaštitu od zračenja

Članak 54.

Odjel za zaštitu od zračenja obavlja upravno-pravne i stručne poslove te inspekcijske poslove sanitarnog nadzora nad izvorima ionizirajućih i neionizirajućih zračenja; poslove nadzora nad provedbom mjera zaštite profesionalno izloženih djelatnika i ostalog pučanstva od štetnog djelovanja zračenja; utvrđuje sanitarno-tehničke i higijenske uvjete te ovjerava usklađenost glavnog projekta s propisanim uvjetima; sudjeluje pri tehničkim pregledima građevina iz nadležnosti sanitarne inspekcije Ministarstva; prati i analizira stanje i pojave u svezi s primjenom propisa iz područja ionizirajućih i neionizirajućih zračenja te predlaže mjere za unapređenje stanja; sudjeluje u izradi nacrta prijedloga zakona i provedbenih propisa iz područja ionizirajućih i neionizirajućih zračenja; obavlja i druge poslove propisane pozitivnim propisima.«

Članak 19.

Podnaslov iznad članka 55. i članak 55. mijenjaju se i glase:

»8.1.3. Odjel za hranu

Članak 55.

Odjel za hranu obavlja upravno-pravne i stručne poslove te poslove sanitarnog nadzora nad zdravstvenom ispravnošću i higijenom hrane u proizvodnji i prometu hrane; harmonizacijom nacionalnih propisa s horizontalnim propisima Europske unije vezanih uz hranu za posebne prehrambene potrebe, dodatke prehrani, zdravstvenu ispravnost i higijenu hrane, te nadzire njihovu provedbu; koordinira suradnju s nadležnim tijelima drugih zemalja za područje sigurnosti hrane kao i s nadležnim tijelima Republike Hrvatske; prati događanja u području sigurnosti hrane u zemljama Europske unije i zemljama kandidatima za članstvo u Europskoj uniji; koordinira radom Odjela unutar Uprave za sanitarnu inspekciju na području usklađivanja i primjene legislative s pravnom stečevinom Europske unije; putem Ministarstva vanjskih poslova i europskih integracija potiče i koordinira suradnju s Misijom Republike Hrvatske pri Europskoj uniji na području sanitarnog i higijenskog nadzora; provodi nadzor nad provedbom propisa vezanim uz hranu za posebne prehrambene potrebe, dodatke prehrani, funkcionalnu hranu, dječju hranu, brzo smrznutu hranu, kontaminante, aditive i arome; izrađuje i osigurava provedbu specifičnih propisa iz svoje nadležnosti za koje Europska unija nije donijela posebne propise; sa ostalim zainteresiranim stranama sudjeluju u izradi vodiča i procjeni vodiča dobre prakse i vodiča za primjenu HACCP-a; surađuje s drugim tijelima u području uspostave sustava brzog uzbunjivanja u svezi s opasnostima u hrani, te sudjeluje u upravljanju rizicima; prati i sudjeluje u radu međunarodnih organizacija (Codex Alimentarius, Svjetska organizacija za prehranu i poljoprivredu – FAO, Svjetska zdravstvena organizacija –
WHO); vodi upravni postupak izdavanja rješenja i mišljenja sukladno pravilnicima o hrani za posebne prehrambene potrebe, dodacima prehrani, obogaćenoj hrani te prehrambenim i zdravstvenim tvrdnjama; evidentira i registrira objekte iz svoje nadležnosti; vodi upisnik evidentiranih i registriranih objekata iz svoje nadležnosti; izrađuje i daje stručna tumačenja svih propisa iz nadležnosti; organizira program edukacije sanitarnih inspektora radi osiguranja jedinstvenog pristupa službene kontrole zdravstvene ispravnosti i higijene hrane; izrađuje vodiče i kontrolne liste za službenu kontrolu zdravstvene ispravnosti i higijene hrane, izrađuje skupne izvještaje o službenoj kontroli hrane; sudjeluje u izradi godišnjih planova aktivnosti vezanih uz provođenje službenih kontrola, a temeljenih na analizi rizika s navedenim rokovima i podjelom odgovornosti; brine o sustavnoj edukaciji sanitarnih inspektora na području hrane; sudjeluje u pripremi programa edukacije i vodi evidenciju o edukaciji djelatnika Uprave za sanitarnu inspekciju; izrađuje propise o metodama uzorkovanja i laboratorijskim analitičkim metodama za kontrolu kontaminanata u hrani; brine da je svaki rashod opravdan stvarnom potrebom i potvrđen prethodnom kontrolom.«

Članak 20.

Podnaslov iznad članka 56. i članak 56. mijenjaju se i glase:

»8.1.4. Odjel za kemikalije

Članak 56.

Odjel za kemikalije obavlja upravno-pravne i stručne poslove te poslove sanitarnog nadzora nad vođenjem postupka prijavljivanja novih tvari; vođenjem postupka stavljanja u promet novih tvari; vođenjem postupka stavljanja biocidnih pripravaka u promet; izdavanjem odobrenja za stavljanje biocidnih pripravaka u promet; objavljuje popis biocidnih pripravaka kojima je izdano odobrenje za stavljanje u promet; sudjeluje u izradi pravilnika vezanih uz Zakon o kemikalijama; prikuplja podatke o količinama prijavljenih novih tvari stavljenih u promet; razmjenjuje podatke o prijavljenim novim tvarima i biocidnim pripravcima na međunarodnoj razini; izdaje odobrenja za proizvodnju i promet opasnih kemikalija na veliko; izdaje odobrenja za korištenje vrlo otrovnih kemikalija; izdaje odobrenja za uvoz i izvoz opasnih kemikalija; objavljuje popis pravnih osoba koje su ovlaštene za ispitivanje svojstava opasnih kemikalija; provodi upravni i stručni nadzor nad provedbom Zakona o kemikalijama i pratećih pravilnika; provodi sanitarni nadzor nad proizvodnjom opasnih kemikalija i prometom na veliko opasnih kemikalija, kao i nad korištenjem vrlo otrovnih kemikalija; provodi upravni postupak u svezi obavljenih nadzora, kao i druge mjere kada je ugroženo zdravlje ljudi i okoliša; prati i sudjeluje u radu međunarodnih organizacija (SAICEM; UNEP) kao i agencijama i nadležnim tijelima stranih država; sudjeluje u izradi i usklađivanju legislative na području opasnih kemikalija s europskim zakonodavstvom brine da je svaki rashod opravdan stvarnom potrebom i potvrđen prethodnom kontrolom.«

Članak 21.

Podnaslov iznad članka 57. i članak 57. mijenjaju se i glase:

»8.1.5. Odjel za genetski modificirane organizme

Članak 57.

Odjel za genetski modificirane organizme je središnje i koordinativno tijelo za obavljanje stručnih poslova u vezi s GMO, koje obavlja upravno-pravne i stručne poslove te poslove sanitarnog nadzora nad primjenom Zakona o GMO-u i na temelju njega donesenim propisima, sukladno svom djelokrugu; proizvodnjom i prometom GMO-a; ovlašćuje laboratorije za ispitivanje, kontrolu i praćenje GMO-a i proizvoda koji sadrže ili se sastoje ili potječu od GMO-a, te utvrđuje uvjete koje moraju ispunjavati laboratoriji; predlaže Vladi Republike Hrvatske privremeno ili trajno ograničenje ili zabranu uvoza proizvoda koji sadrže ili se sastoje ili potječu od GMO-a; provodi upravni postupak izdavanja rješenja za prekogranični prijenos, prijevoz, stavljanje na tržište GMO-a i proizvoda koji sadrže ili se sastoje ili potječu od GMO-a; obavlja odobravanje svakog GMO-a ili proizvoda koji sadrži ili se sastoji ili potječe od GMO-a prilikom prvog stavljanja na tržište navedenih proizvoda kao i o produljenju dopuštenja za stavljanje na tržište; daje ovlaštenje pravnim osobama za izradu procjene rizika; potvrđuje primitak prijave te sažetak dostavlja bez odlaganja Europskoj komisiji i nadležnim tijelima država članica Europske unije; izrađuje izvješće o procjeni prikladnosti stavljanja na tržište GMO-a i proizvoda koji sadrže ili se sastoje ili potječu od GMO-a te ih dostavlja Europskoj komisiji sa svim utvrđenim podacima; razmatra sporna pitanja s Komisijom Europske unije i nadležnim tijelima država članica Europske unije radi postizanja dogovora u pogledu stavljanja na tržište određenog GMO-a ili proizvoda koji sadrže ili potječu od GMO-a; obavještava Komisiju Europske unije i nadležna tijela država članica Europske unije o izdavanju dopuštenja za stavljanje na tržište GMO-a, proizvoda koji sadrže ili se sastoje ili potječu od GMO-a, u propisanom zakonskom roku; privremeno ograničava ili zabranjuje stavljanje na tržište određenog GMO-a ili proizvoda koji sadrže ili potječu od GMO-a, ako se na temelju informacije o novim ili dodatnim znanstveno utemeljenim podacima utvrdi da GMO ili proizvod koji sadrže ili se sastoje ili potječu od GMO-a mogu predstavljati rizik koji prilikom dopuštenja nije bio uzet u obzir, o čemu obavještavaju nadležno tijelo Europske unije; propisuje uvjete u svezi obilježavanja GMO-a; predlaže Vladi Republike Hrvatske zajedno s ostalim nadležnim tijelima, članove Vijeća za genetski modificirane organizme zadužene za praćenje stanja i razvoja na području rukovanja s GMO-om i pružanja stručne pomoći nadležnim tijelima; predlaže Vijeću Odbor za ograničenu uporabu GMO-a i Odbor za uvođenje GMO-a u okoliš; vodi jedinstveni upisnik GMO-a, kao i posebni upisnik sukladno svom djelokrugu, te propisuje oblik i način vođenja upisnika GMO-a i način određivanja troškova ispisa; surađuje s drugim nadležnim tijelima: po pitanju ograničenja uporabe GMO-a u zatvorenom sustavu; surađuje sa znanstveno-stručnim tijelima osnovanim temeljem Zakona o GMO-u; ovlašćuje laboratorije za ispitivanje, kontrolu i praćenje GMO-a i proizvoda koji sadrže ili se sastoje ili potječu od GMO-a, te utvrđuje uvjete koje moraju ispunjavati laboratoriji o čemu donosi pravilnik; predlaže Vladi Republike Hrvatske privremeno ili trajno ograničenje ili zabranu uvoza proizvoda koji sadrže ili se sastoje ili potječu od GMO-a i podnosi izvješća o učinjenom u kvantitativnom i kvalitativnom smislu.«

Članak 22.

Podnaslov iznad članka 58. i članak 58. mijenjaju se i glase:

»8.1.6. Odjel projekata i programa Europske unije i međunarodnih organizacija

Članak 58.

Odjel za provedbu projekata stručno-tehničke pomoći Europske unije i međunarodnih organizacija potiče, priprema i koordinira provedbu projekata financiranih iz predpristupnih programa Europske unije i drugih programa stručno-tehničke pomoći Republici Hrvatskoj iz djelokruga rada Uprave; priprema i planira godišnje i višegodišnje zahtjeve za projekte; predlaže nove projekte; izrađuje hodogram aktivnosti projekata; priprema podloge za financiranje; evaluira ponude; pregovara s izvođačima radova i izrađuje izvješća o provedbi projekata; koordinira aktivnost s drugim ministarstvima i relevantnim institucijama za provedbu projekata; brine da je svaki rashod opravdan stvarnom potrebom i potvrđen prethodnom kontrolom.«

Članak 23.

Iza članka 58. dodaje se podnaslov i članak 58.a koji glase:

»8.1.7. Odjel za upravni nadzor i drugostupanjski postupak

Članak 58.a

Odjel za upravni nadzor i drugostupanjske poslove obavlja poslove upravno-stručnog nadzora nad radom sanitarnih inspektora Ureda državne uprave u županijama i sanitarnih inspektora Grada Zagreba, sanitarnih inspektora Ministarstva i graničnih sanitarnih inspektora; vodi upravni postupak drugog stupnja; obavlja poslove u svezi postupaka po tužbama u upravnim sporovima; prikuplja i obrađuje izvješća o obavljenim nadzorima; osigurava jedinstvenu provedbu zakona i drugih propisa iz djelokruga sanitarnog nadzora; prati stanje na područjima koje nadzire sanitarna inspekcija te predlaže donošenje ili izmjenu propisa iz nadležnosti sanitarne inspekcije; potiče i daje prijedloge za unapređenje rada sanitarnih inspektora; sudjeluje u izradi nacrta zakonskih i podzakonskih akata iz nadležnosti Uprave te daje stručna mišljenja o načinu njihove provedbe; daje primjedbe i mišljenja na nacrte propisa koje izrađuju druga tijela; brine da je svaki rashod opravdan stvarnom potrebom i potvrđen prethodnom kontrolom.«

Članak 24.

Iza članka 58.a dodaje se podnaslov i članak 58.b koji glase:

»8.1.8. Odjel za upravno-pravne poslove i stručnu pomoć

Članak 58.b

Odjel za upravno-pravne poslove i stručnu pomoć priprema stručna mišljenja i upute za rad sanitarnih inspektora u cilju osiguranja jedinstvenog postupanja u obavljanju sanitarnog nadzora; potiče i predlaže mjere za unaprjeđenje rada sanitarnih inspektora; priprema ovlaštenja i povlačenje istih za rad pravnih osoba koje se ovlašćuje sukladno zakonima iz područja rada sanitarne inspekcije; priprema odgovore na upite Hrvatskoga sabora, Vlade Republike Hrvatske i drugih tijela državne uprave, udruga građana te pravnih i fizičkih osoba; sudjeluje u izradi nacrta zakonskih i podzakonskih akata iz nadležnosti Uprave te daje stručna mišljenja o načinu njihove provedbe; daje primjedbe i mišljenja na nacrte propisa koje izrađuju druga tijela; sudjeluje u postupcima koji se pokreću pred Ustavnim sudom i drugim sudovima Republike Hrvatske; vodi registar sanitarnih inspektora; brine o unapređenju rada i stručnom osposobljavanju i usavršavanju sanitarnih inspektora; inicira i organizira održavanje stručnih savjetovanja radi jedinstvene primjene zakona i provedbenih propisa čiju provedbu nadzire sanitarna inspekcija te potiče međusobnu suradnju s inspekcijama drugih tijela državne uprave u pitanjima od zajedničkog interesa; brine da je svaki rashod opravdan stvarnom potrebom i potvrđen prethodnom kontrolom.«

Članak 25.

Podnaslov iznad članka 59. i članak 59. mijenjaju se i glase:

»8.2. Služba granične sanitarne inspekcije

Članak 59.

Služba granične sanitarne inspekcije je unutarnja ustrojstvena jedinica u Upravi za sanitarnu inspekciju koja obavlja inspekcijski nadzor nad osobama, njihovim stvarima, kao i prijevoznim sredstvima u prometu preko državne granice u cilju zaštite pučanstva od unošenja karantenskih i drugih zaraznih bolesti u Republiku Hrvatsku; nadzor nad zdravstvenom ispravnošću hrane i sirovina za njihovu proizvodnju, kao i nad predmetima opće uporabe; nad uvozom i prijevozom otrova i radioaktivnih tvari u Republiku Hrvatsku, te njihovim provozom kroz Republiku Hrvatsku; nad prijenosom umrlih osoba iz inozemstva u Republiku Hrvatsku; brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Službe granične sanitarne inspekcije ustrojavaju se:

8.2.1. Odjel za sjeverozapadnu Hrvatsku

8.2.2. Odjel za istočnu Hrvatsku

8.2.3. Odjel za Istru i sjeverno Primorje

8.2.4. Odjel za Dalmaciju.«

Članak 26.

Podnaslov iznad članka 60. i članak 60. mijenjaju se i glase:

»8.2.1. Odjel za sjeverozapadnu Hrvatsku

Članak 60.

Odjel za sjeverozapadnu Hrvatsku – područna jedinica sa sjedištem u Zagrebu (Jankomir, Žitnjak, Podsused, Zapadni kolodvor, Zračna luka Zagreb, Granični prijelaz Bregana), obavlja inspekcijski nadzor iz djelokruga rada Službe na području sjeverozapadne Hrvatske. Odjel ima ispostave u Krapini (Granični prijelaz Macelj), Karlovcu, Varaždinu, Koprivnici i Granični prijelaz Goričan.«

Članak 27.

Podnaslov iznad članka 61. i članak 61. mijenjaju se i glase:

»8.2.2. Odjel za istočnu Hrvatsku

Članak 61.

Odjel za istočnu Hrvatsku – područna jedinica sa sjedištem u Osijeku, obavlja inspekcijski nadzor iz djelokruga rada Službe na području središnje i istočne Hrvatske. Odjel ima ispostave u Vukovaru (Granični prijelaz Bajakovo), Donjem Miholjcu, Novoj Gradišci i Županji.«

Članak 28.

Iza članka 61. dodaju se podnaslovi i članci 61.a i 61.b koji glase:

»8.2.3. Odjel za Istru i sjeverno Primorje

Članak 61.a

Odjel za Istru i sjeverno Primorje – područna jedinica sa sjedištem u Rijeci (Luka Rijeka, Kukuljanovo, Granični prijelaz Rupa), obavlja inspekcijski nadzor iz djelokruga rada Službe na području Istre i sjevernog Primorja. Odjel ima ispostave u Umagu (Buje) i Puli.

U ispostavama odjela – područnih jedinica predviđaju se samostalni izvršitelji. Odjeli – područne jedinice i samostalni izvršitelji u ispostavama područnih jedinica – odjela u Službi za graničnu sanitarnu inspekciju u pravilu obavljaju poslove na područjima za koja su ustrojeni, a prema nalogu ministra mogu obavljati poslove i na drugim područjima.

8.2.4. Odjel za Dalmaciju

Članak 61.b

Odjel za Dalmaciju – područna jedinica sa sjedištem u Splitu, obavlja inspekcijski nadzor iz djelokruga rada Službe na području Dalmacije. Odjel ima ispostave u Šibeniku, Zadru, Pločama (Metković) i Dubrovniku.

U ispostavama odjela – područnih jedinica predviđaju se samostalni izvršitelji. Odjeli – područne jedinice i samostalni izvršitelji u ispostavama područnih jedinica – odjela u Službi za graničnu sanitarnu inspekciju u pravilu obavljaju poslove na područjima za koja su ustrojeni, a prema nalogu ministra mogu obavljati poslove i na drugim područjima.«

Članak 29.

Iza članka 61.b dodaje se podnaslov i članak 61.c koji glase:

»8.3. Služba županijske sanitarne inspekcije

Članak 61.c

Služba županijske sanitarne inspekcije je unutarnja ustrojstvena jedinica u Upravi za sanitarnu inspekciju koja obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno-zdravstvenih mjera za zaštitu zdravlja ljudi od štetnih čimbenika okoliša.

Za obavljanje poslova Službe županijske sanitarne inspekcije ustrojavaju se:

8.3.1. Odjel za središnju Hrvatsku

8.3.2. Odjel za sjeverozapadnu Hrvatsku

8.3.3. Odjel za istočnu Hrvatsku

8.3.4. Odjel za Istru i Primorje

8.3.5. Odjel za sjevernu Dalmaciju

8.3.6. Odjel za južnu Dalmaciju

8.3.7. Odjel za Grad Zagreb.«

Članak 30.

Iza članka 61.c dodaju se podnaslovi i članci 61.d, 61.e, 61.f, 61.g, 61.h, 61.i i 61.j koji glase:

»8.3.1. Odjel za središnju Hrvatsku

Članak 61.d

Odjel za središnju Hrvatsku obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno-zdravstvenih mjera za zaštitu zdravlja ljudi od štetnih čimbenika okoliša, brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Odjela za središnju Hrvatsku ustrojavaju se:

8.3.1.1. Odsjek za Zagrebačku županiju – područna jedinica sa sjedištem u Velikoj Gorici, koji obavlja poslove iz djelokruga rada Odjela na području Zagrebačke županije. Odsjek ima ispostave u Jastrebarskom, Vrbovcu, Samoboru, Ivanić Gradu, Dugom Selu, Zaprešiću i Svetom Ivanu Zelini.

8.3.1.2. Odsjek za Krapinsko-zagorsku županiju – područna jedinica sa sjedištem u Krapini, koji obavlja poslove iz djelokruga rada Odjela na području Krapinsko-zagorske županije. Odsjek ima ispostave u Donjoj Stubici, Pregradi, Zaboku i Zlataru.

8.3.1.3. Odsjek za Sisačko-moslavačku županiju – područna jedinica sa sjedištem u Sisku, koji obavlja poslove iz djelokruga rada Odjela na području Sisačko-moslavačke županije. Odsjek ima ispostave u Novskoj, Kutini i Petrinji.

8.3.1.4. Odsjek za Karlovačku županiju – područna jedinica sa sjedištem Karlovcu, koji obavlja poslove iz djelokruga rada Odjela na području Karlovačke županije. Odsjek ima ispostave u Ozlju, Slunju, Dugoj Resi i Ogulinu.

8.3.2. Odjel za sjeverozapadnu Hrvatsku

Članak 61.e

Odjel za sjeverozapadnu Hrvatsku obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno-zdravstvenih mjera za zaštitu zdravlja ljudi od štetnih čimbenika okoliša, brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Odjela za sjeverozapadnu Hrvatsku ustrojavaju se:

8.3.2.1. Odsjek za Koprivničko-križevačku županiju – područna jedinica sa sjedištem u Koprivnici, koji obavlja poslove iz djelokruga rada Odjela na području Koprivničko-križevačke županije. Odsjek ima ispostave u Križevcima i Đurđevcu.

8.3.2.2. Odsjek za Bjelovarsko-bilogorsku županiju – područna jedinica sa sjedištem u Bjelovaru, koji obavlja poslove iz djelokruga rada Odjela na području Bjelovarsko-bilogorske županije. Odsjek ima ispostave u Daruvaru, Garešnici i Čazmi.

8.3.2.3. Odsjek za Međimursku županiju – područna jedinica sa sjedištem u Čakovcu, koji obavlja poslove iz djelokruga rada Odjela na području Međimurske županije.

8.3.2.4. Odsjek za Varaždinsku županiju – područna jedinica sa sjedištem u Varaždinu, koji obavlja poslove iz djelokruga rada na području Varaždinske županije. Odsjek ima ispostave u Novom Marofu, Ivancu i Ludbregu.

8.3.2.5. Odsjek za Virovitičko-podravsku županiju – područna jedinica sa sjedištem u Virovitici, obavlja poslove iz djelokruga rada Odjela na području Virovitičko-podravske županije. Odsjek ima ispostavu u Podravskoj Slatini.

8.3.3. Odjel za istočnu Hrvatsku

Članak 61.f

Odjel za istočnu Hrvatsku obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno-zdravstvenih mjera za zaštitu zdravlja ljudi od štetnih čimbenika okoliša, brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Odjela za istočnu Hrvatsku ustrojavaju se:

8.3.3.1. Odsjek za Osječko-baranjsku županiju – područna jedinica sa sjedištem u Osijeku, koji obavlja poslove iz djelokruga rada Odjela na području Osječko-baranjske županije. Odsjek ima ispostave u Našicama, Donjem Miholjcu, Valpovu i Đakovu.

8.3.3.2. Odsjek za Vukovarsko-srijemsku županiju – područna jedinica sa sjedištem u Vukovaru, koji obavlja poslove iz djelokruga rada Odjela na području Vukovarsko-srijemske županije. Odsjek ima ispostave u Vinkovcima i Županji.

8.3.3.3. Odsjek za Brodsko-posavsku županiju – područna jedinica sa sjedištem u Slavonskom Brodu, koji obavlja poslove iz djelokruga rada Odjela na području Brodsko-posavske županije. Odsjek ima ispostavu u Novoj Gradišci.

8.3.3.4. Odsjek za Požeško-slavonsku županiju – područna jedinica sa sjedištem u Požegi, koji obavlja poslove iz djelokruga rada Odjela na području Požeško-slavonske županije. Odsjek ima ispostavu u Pakracu.

8.3.4. Odjel za Istru i Primorje

Članak 61.g

Odjel za Istru i Primorje obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno-zdravstvenih mjera za zaštitu zdravlja ljudi od štetnih čimbenika okoliša, brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Odjela za Istru i Primorje ustrojavaju se:

8.3.4.1. Odsjek za Istarsku županiju – područna jedinica sa sjedištem u Puli, koji obavlja poslove iz djelokruga rada Odjela na području Istarske županije. Odsjek ima ispostave u Poreču, Rovinju, Bujama, Buzetu, Labinu i Pazinu.

8.3.4.2. Odsjek za Primorsko-goransku županiju – područna jedinica sa sjedištem u Rijeci, koji obavlja poslove iz djelokruga rada Odjela na području Primorsko-goranske županije. Odsjek ima ispostave u Opatiji, Crikvenici, Krku, Rabu, Malom Lošinju i Delnicama.

8.3.5. Odjel za sjevernu Dalmaciju

Članak 61.h

Odjel za sjevernu Dalmaciju obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno-zdravstvenih mjera za zaštitu zdravlja ljudi od štetnih čimbenika okoliša, brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Odjela za sjevernu Dalmaciju ustrojavaju se:

8.3.5.1. Odsjek za Ličko-senjsku županiju – područna jedinica sa sjedištem u Gospiću, koji obavlja poslove iz djelokruga rada Odjela na području Ličko-senjske županije. Odsjek ima ispostave u Otočcu i Senju.

8.3.5.2. Odsjek za Zadarsku županiju – područna jedinica sa sjedištem u Zadru, koji obavlja poslove iz djelokruga rada Odjela na području Zadarske županije. Odsjek ima ispostave u Biogradu na Moru i Pagu.

8.3.5.3. Odsjek za Šibensko-kninsku županiju – područna jedinica sa sjedištem u Šibeniku, koji obavlja poslove iz djelokruga rada Odjela na području Šibensko-kninske županije. Odsjek ima ispostave u Kninu i Drnišu.

8.3.6. Odjel za južnu Dalmaciju

Članak 61.i

Odjel za južnu Dalmaciju obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno-zdravstvenih mjera za zaštitu zdravlja ljudi od štetnih čimbenika okoliša, brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Odjela za južnu Dalmaciju ustrojavaju se:

8.3.6.1. Odsjek za Splitsko-dalmatinsku županiju – područna jedinica sa sjedištem u Splitu, koji obavlja poslove iz djelokruga rada Odjela na području Splitsko-dalmatinske županije. Odsjek ima ispostave u Makarskoj, Hvaru, Imotskom, Omišu, Solinu, Sinju, Visu, Trogiru, Kaštelima, Braču i Vrgorcu.

8.3.6.2. Odsjek za Dubrovačko-neretvansku županiju – područna jedinica sa sjedištem u Dubrovniku, koji obavlja poslove iz djelokruga rada Odjela na području Dubrovačko-neretvanske županije. Odsjek ima ispostave u Pločama, Metkoviću, Korčuli.

8.3.7. Odjel za Grad Zagreb

Članak 61.j

Odjel za Grad Zagreb obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na nadzor nad prometom predmeta opće uporabe; nadzor i zaštitu pučanstva od ionizirajućih i neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno zdravstvenih mjera za zaštitu zdravlja ljudi od štetnih čimbenika okoliša, brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Odjela za Grad Zagreb ustrojavaju se:

8.3.7.1. Odsjek za ugostiteljstvo i trgovinu. Odsjek obavlja poslove iz nadležnosti koja proizlazi iz Zakona o hrani i provedbenih propisa te Zakona o predmetima opće uporabe s provedbenim propisima u dijelu koji se odnosi na materijale i predmete opće uporabe koji dolaze u neposredan dodir s hranom.

8.3.7.2. Odsjek za za javno zdravstvo. Odsjek obavlja poslove iz nadležnosti koja proizlazi iz Zakona o zaštiti pučanstva od zaraznih bolesti i provedbenih propisa, Zakona o zdravstvenoj zaštiti i provedbenih propisa.

8.3.7.3. Odsjek za ekologiju. Odsjek obavlja poslove koje proizlaze iz nadležnosti Zakona o zaštiti od buke s provedbenim propisima, Zakona o predmetima opće uporabe s provedbenim propisima osim dijela koji se odnosi na materijale i predmete opće uporabe koji dolaze u neposredan dodir s hranom, Zakona o zaštiti od ionizirajućeg zračenja i sigurnosti izvora ionizirajućeg zračenja s provedbenim propisima, Zakona o zaštiti od neionizirajućeg zračenja i provedbenih propisa, Zakona o kemikalijama s provedbenim propisima te Zakona o vodama s provedbenim propisima.

U ispostavama odjela – područnih jedinica predviđaju se samostalni izvršitelji. Odjeli – područne jedinice i samostalni izvršitelji u ispostavama područnih jedinica – odjela u Službi županijske sanitarne inspekcije u pravilu obavljaju poslove na područjima za koja su ustrojeni, a prema nalogu ministra mogu obavljati poslove i na drugim područjima.«

Članak 31.

Članak 62. mijenja se i glasi:

»Uprava za socijalnu skrb je upravna organizacija u sastavu Ministarstva koja obavlja upravne i stručne poslove vezane uz sustav socijalne skrbi, a posebno skrb o djeci, mladeži i obiteljima koje nemaju dovoljno sredstva za podmirenje osnovnih životnih potreba ili im je pomoć potrebna radi otklanjanja uzroka socijalne ugroženosti; zaštitu obitelji u kojima su narušeni međusobni odnosi, posebice među bračnim drugovima; zaštitu djece čiji roditelji žive odvojeno; posvojenje; zaštitu djece i odraslih osoba pod skrbništvom; zaštitu socijalno osjetljivih skupina, i to osoba s invaliditetom; djece bez odgovarajuće roditeljske skrbi; djece i mlađih punoljetnika s poremećajima u ponašanju; psihički bolesnih, starijih i nemoćnih osoba; žrtava trgovanja ljudima; žrtava obiteljskog nasilja; rehabilitaciju i resocijalizaciju ovisnika o alkoholu, drogama i drugim opojnim sredstvima; obavlja poslove vezane uz: postupanje po predstavkama, pritužbama i upitima građana; predlaganje, izradu, unaprjeđenje i usklađenje propisa iz svog djelokruga s odgovarajućim nacionalnim i međunarodnim dokumentima i drugim propisima te postupanje po preuzetim međunarodnim konvencijama iz svog djelokruga; praćenje rada i predlaganje mjera za unaprjeđenje organizacije sadržaja i načina pružanja institucijskih i izvansinstitucijskih usluga u ustanovama socijalne skrbi i drugim pružateljima usluga, osim obiteljskih centara; unaprjeđenje izvaninstitucijske skrbi; pružanje stručne pomoći pružateljima usluga; utvrđivanje mreže domova socijalne skrbi i mreže djelatnosti, osim obiteljskih centara; provođenje postupaka za obavljanje djelatnosti socijalne skrbi domova socijalne skrbi i drugih pravnih i fizičkih osoba; izvršavanje osnivačkih prava nad ustanovama kojima je osnivač Republika Hrvatska; provođenje stručnih ispita u djelatnosti socijalne skrbi; provođenje upravnog, inspekcijskog i stručnog nadzora nad radom ustanova socijalne skrbi, osim obiteljskih centara; osnivanje, prestanak i statusne promjene ustanova socijalne skrbi, osim obiteljskih centara; razvoj sustava socijalne skrbi, a osobito poboljšanje sustava pružanja socijalnih usluga, poduzimanja preventivnih mjera, uvođenja novog organizacijskog modela u području administracije socijalnih usluga i pružanja socijalne skrbi, uspostavljanje metodoloških centara i povećanje kvalitete u pružanju usluga, organiziranje, provođenje i poticanje različitih oblika stručnog usavršavanja; pokretanje socijalnih programa temeljenih na zajednici; humanitarnu pomoć i organizacije civilnog društva; ustrojavanje i pružanje podrške ustanovama socijalne skrbi radi stvaranja jedinstvene baze podataka, diseminiranje i analiziranje podataka o korisnicima u sustavu socijalne skrbi, primijenjenim oblicima zaštite te drugim statističkim pokazateljima u socijalnoj skrbi, izradu statističkih pregleda te analitičkih i drugih izvješća; vođenje evidencije pružatelja usluga socijalne skrbi i drugih evidencija; izrađivanje registara korisnika prava, pomoći, pružatelja usluga i drugih registara; međunarodnu suradnju kao i praćenje izvršenja preuzetih obveza te pripremu i provedbu programa i projekata Europske unije; vođenje akcijskih i primijenjenih istraživanja i izdavanje stručnih publikacija; kratkoročno i srednjoročno planiranje radnih zadataka; sudjelovanje u planiranju državnog proračuna; izrađivanje načina postupanja o različitim procesima rada; analiziranje funkcija iz djelokruga rada Uprave; podnošenje izvješća o učinjenom u kvantitativnom i kvalitativnom smislu.

U Upravi za socijalnu skrb ustrojavaju se:

9.1. Služba za socijalnu skrb

9.2. Služba za pravne poslove, upravni i inspekcijski nadzor

9.3. Služba za razvoj sustava socijalne skrbi.«

Članak 32.

Podnaslov iznad članka 63. i članak 63. mijenjaju se i glase:

»9.1. Služba za socijalnu skrb

Članak 63.

Služba za socijalnu skrb je unutarnja ustrojstvena jedinica u Upravi socijalne skrbi koja obavlja upravne i druge stručne poslove, politike, ustrojavanja i usklađivanja djelatnosti socijalne skrbi; postupa po predstavkama, pritužbama i upitima građana; obavlja stručne poslove vezane uz skrb o djeci, mladeži i obiteljima koje nemaju dovoljno sredstva za podmirenje osnovnih životnih potreba ili im je pomoć potrebna radi otklanjanja uzroka socijalne ugroženosti; zaštitu obitelji u kojima su narušeni međusobni odnosi, posebice među bračnim drugovima; zaštitu djece čiji roditelji žive odvojeno; posvojenje; zaštitu djece i odraslih osoba pod skrbništvom; zaštitu socijalno osjetljivih skupina, i to: osoba s invaliditetom, djece bez odgovarajuće roditeljske skrbi, djece i mlađih punoljetnika s poremećajima u ponašanju; psihički bolesnih, starijih i nemoćnih osoba, žrtava trgovanja ljudima, žrtava obiteljskog nasilja, rehabilitaciju i resocijalizaciju ovisnika o alkoholu, drogama i drugim opojnim sredstvima; obavlja poslove vezane uz predlaganje, izradu, unaprjeđenje i usklađenje propisa iz svog djelokruga s odgovarajućim nacionalnim i međunarodnim dokumentima i drugim propisima te postupanje po preuzetim međunarodnim konvencijama iz svog djelokruga; praćenje rada i predlaganje mjera za unaprjeđenje organizacije sadržaja i načina pružanja institucijskih i izvaninstitucijskih usluga u ustanovama socijalne skrbi i drugim pružateljima usluga, osim obiteljskih centara; unaprjeđenje izvaninstitucijske skrbi; pružanje stručne pomoći pružateljima usluga, osim obiteljskim centrima; utvrđivanje mreže domova socijalne skrbi i mreže djelatnosti, osim obiteljskih centara; praćenje stanja i predlaganje mjera radi unaprjeđenja rada; izrada stručnih podloga za postupak odlučivanja u državnim tijelima; poticanje suradnje stručnih, znanstvenih, vladinih i nevladinih ustanova i organizacija civilnog društva u zemlji i inozemstvu i suradnja, analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Službe za socijalnu skrb ustrojavaju se:

9.1.1. Odjel za predstavke i pritužbe

9.1.2. Odjel za djecu, mladež i obitelj

9.1.3. Odjel za međunarodnu suradnju u zaštiti djece

9.1.4. Odjel za socijalno osjetljive skupine

9.1.5. Odjel za usluge u sustavu socijalne skrbi.«

Članak 33.

Podnaslov iznad članka 64. i članak 64. mijenjaju se i glase:

»9.1.1. Odjel za predstavke i pritužbe

Članak 64.

Odjel za predstavke i pritužbe postupa po predstavkama i pritužbama građana te upitima drugih tijela; prati stanje o korisnicima i pravima u socijalnoj skrbi te predlaže mjere za unaprjeđivanje zadovoljavanja potreba u socijalnoj skrbi; sudjeluje u izradi nacrta prijedloga zakona i drugih propisa iz područja socijalne skrbi; izrađuje izvješća i očitovanja u svezi s primjenom zakona i drugih propisa; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«.

Članak 34.

Podnaslov iznad članka 65. i članak 65. mijenjaju se i glase:

»9.1.2. Odjel za djecu, mladež i obitelj

Članak 65.

Odjel za djecu, mladež i obitelji obavlja poslove unaprjeđenja zaštite i tretmana djece, mladeži, braka i obitelji, te osoba lišenih poslovne sposobnosti; obavlja stručnu analizu mjera obiteljsko-pravne zaštite i instituta posvojenja te daje stručne upute; daje odobrenja za zasnivanje posvojenja stranih državljana; predlaže unaprjeđenje rada na primjeni mjera obiteljsko-pravne zaštite djece; izrađuje stručne analize instituta skrbništva za djecu i skrbništva za odrasle, te predlaže mjere za unaprjeđenje instituta skrbništva i daje stručne upute; prati primjenu instituta posebnog skrbnika i pojave dječjih migracija; obavlja poslove zaštite djece bez odgovarajuće roditeljske skrbi, žrtava obiteljskog nasilja, djece i odraslih žrtava trgovanja; poduzima mjere za unaprjeđenje sustava zaštite djece bez odgovarajuće roditeljske skrbi, žrtava obiteljskog nasilja i djece i odraslih žrtava trgovanja; predlaže i provodi mjere za suzbijanje vršnjačkog nasilja nad djecom; prati, inicira i sudjeluje u izradi nacrta propisa koji se odnose na zaštitu djece bez odgovarajuće roditeljske skrbi, djecu žrtve nasilja, žrtve obiteljskog nasilja i djece i odraslih žrtava trgovanja; prati stanje, poduzima mjere i daje stručne upute u interesu zaštite djece i mladeži s poremećajima u ponašanju, maloljetnika i mlađih punoljetnih osoba koje su sklone eksperimentiranju sa sredstvima ovisnosti (alkohol, droge) ili kod kojih se je već razvila ovisnost o alkoholu, drogama i drugim opojnim sredstvima; unaprjeđuje zaštitne mjere i planira provođenje odgojnih mjera i mjera pružanja pomoći u obitelji; planira provođenje alternativnih sankcija; postupa po upitima drugih tijela; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu, brine da je svaki rashod opravdan stvarnom potrebom i potvrđen prethodnom kontrolom.«

Članak 35.

Podnaslov iznad članka 66. i članak 66. mijenjaju se i glase:

»9.1.3. Odjel za međunarodnu suradnju u zaštiti djece

Članak 66.

Odjel za međunarodnu suradnju u zaštiti djece postupa u svojstvu središnjeg tijela po Konvenciji o građanskopravnim aspektima međunarodne otmice djece i Konvenciji o kontaktima s djecom; u svojstvu posredničkog tijela po Konvenciji o ostvarivanju alimentacijskih zahtjeva u inozemstvu; surađuje s međunarodnom socijalnom službom u vezi sa zaštitom djece; obavlja međunarodnu i međuresorsku suradnju; prati međunarodne propise; sudjeluje u izradi i davanju mišljenja na nacrte međunarodnih ugovora i drugih međunarodnih dokumenata iz djelokruga rada Odjela; postupa po upitima drugih tijela; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu, brine da je svaki rashod opravdan stvarnom potrebom i potvrđen prethodnom kontrolom.«

Članak 36.

Podnaslov iznad članka 67. i članak 67. mijenjaju se i glase:

»9.1.4. Odjel za socijalno osjetljive skupine

Članak 67.

Odjel za socijalno osjetljive skupine obavlja stručne poslove vezane uz skrb o osobama u socijalno-zaštitnoj potrebi kao i onima koji nemaju dovoljno sredstava za uzdržavanje; stručne poslove vezane uz zadovoljavanju potreba osoba s invaliditetom, starijih i nemoćnih osoba, psihički bolesnih odraslih osoba i drugih socijalno osjetljivih skupina; daje stručna mišljenja u vezi s ostvarivanjem prava i pomoći; prati stanje, analizira potrebe i predlaže statusne promjene centara za socijalnu skrb; prati, analizira i predlaže mjere za unaprjeđenje stručnog rada u centrima za socijalnu skrb u odnosu na prava socijalno osjetljivih skupina; sudjeluje u utvrđivanju mreže usluga u djelatnosti, osim obiteljskih centara; prati, analizira i predlaže politiku zapošljavanja u centrima za socijalnu skrb; prati, analizira i sudjeluje u izradi plana investicija za centre za socijalnu skrb; prati propise drugih europskih zemalja i sudjeluje u izradi nacrta prijedloga strategija, nacionalnih programa i propisa u području socijalne skrbi i zaštite osoba s invaliditetom; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«

Članak 37.

Podnaslov iznad članka 68. i članak 68. mijenjaju se i glase:

»9.1.5. Odjel za usluge u sustavu socijalne skrbi

Članak 68.

Odjel za usluge u sustavu socijalne skrbi obavlja poslove vezane uz poticanje, organiziranje, praćenje i predlaganje mjera za unaprjeđenje institucijskih i izvaninstitucijskih usluga za djecu bez odgovarajuće roditeljske skrbi, djecu i mladež s poremećajima u ponašanju; djecu i odrasle osobe ovisne o alkoholu, drogama i drugim opojnim sredstvima, djecu i odrasle osobe – žrtve obiteljskog nasilja i žrtve trgovanja ljudima, osobe s invaliditetom, starije i nemoćne osobe, psihički bolesne odrasle osobe i druge socijalno osjetljive skupine; izrađuje stručnu analizu kvalitete života korisnika usluga te predlaže mjere za njihovo unaprjeđenje; prati rad i predlaže mjere za unaprjeđenje organizacije rada ustanova socijalne skrbi i drugih pružatelja usluga, osim obiteljskih centara; unaprjeđuje izvaninstitucijske usluge; pruža stručnu pomoć pružateljima usluga; sudjeluje u utvrđivanju mreže usluga u djelatnosti, osim obiteljskih centara; prati stanje, analizira potrebe i predlaže statusne promjene domova socijalne skrbi i drugih pružatelja usluga; prati, analizira i predlaže mjere za unaprjeđenje stručnog rada pružatelja usluga; prati, analizira i predlaže politiku zapošljavanja kod pružatelja usluga socijalne skrbi; sudjeluje u izradi plana investicija za domove socijalne skrbi kojima je osnivač Republika Hrvatska; sudjeluje u postupku izrade nacrta podzakonskih propisa iz djelokruga Odjela; prati propise drugih europskih zemalja iz područja socijalne skrbi; surađuje sa stručnim, znanstvenim, vladinim i nevladinim ustanovama i udrugama u zemlji i inozemstvu; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«

Članak 38.

Podnaslov iznad članka 69. i članak 69. mijenjaju se i glase:

»9.2. Služba za pravne poslove, upravni i inspekcijski nadzor

Članak 69.

Služba za pravne poslove, upravni i inspekcijski nadzor je unutarnja ustrojstvena jedinica koja obavlja pravne poslove u svezi izvršavanja osnivačkih prava nad ustanovama socijalne skrbi kojima je osnivač Republika Hrvatska, vodi upravni postupak u prvom stupnju u vezi osnivanja, izdavanja odobrenja, utvrđivanja uvjeta i izdavanja rješenja za početak rada ustanova socijalne skrbi, vjerskih zajednica, udruga i drugih pružatelja usluga socijalne skrbi; obavlja poslove vezane uz postupak razvrstavanja domova za starije i nemoćne osobe; obavlja poslove vezane uz izdavanje odobrenja fizičkim osobama za obavljanje usluga obiteljskog doma i izradu rješenja o ispunjavanju propisanih uvjeta za njihov početak rada, kao i izdavanje odobrenja za početak rada osobama koje obavljaju poslove savjetovališta kao profesionalnu djelatnost; provodi stručne ispite za stručne radnike u djelatnosti socijalne skrbi, odlučuje o odobravanju i oslobađanja od obveze polaganja stručnih ispita, sudjeluje u izradi nacrta prijedloga zakona i drugih propisa iz područja socijalne skrbi te predlaže njihove izmjene i dopune; obavlja stručne poslove u vezi s vještačenjem radi ostvarivanja prava iz socijalne skrbi i drugih prava u skladu s posebnim propisima i stručno-administrativne poslove za drugostupanjsko tijelo vještačenja; rješava u upravnim stvarima u drugom stupnju povodom žalbi izjavljenih protiv rješenja centara za socijalnu skrb, rješenja upravnog tijela Grada Zagreba iz područja socijalne skrbi; rješava o izvanrednim pravnim lijekovima; rješava o sukobu nadležnosti između centara za socijalnu skrb; rješava o izuzeću centara za socijalnu skrb i ravnatelja; rješava u upravnim stvarima u drugom stupnju povodom žalbi izjavljenih protiv rješenja ureda državne uprave u županiji i Gradu Zagrebu vezano uz izdavanje odobrenja za pružanje usluga skrbi izvan vlastite obitelji starijim i nemoćnim osobama, provodi upravni i stručni nadzor nad radom centara za socijalnu skrb i jedinica lokalne samouprave u pogledu provedbe zakona i drugih propisa u prenijetim im javnim ovlastima; provodi inspekcijski i stručni nadzor nad primjenom i izvršavanjem zakona i drugih propisa, općih i pojedinačnih akata i nadzor nad stručnim radom domova socijalne skrbi, centara za pomoć i njegu, obiteljskih domova, udruga i drugih pravnih i fizičkih osoba koje pružaju usluge socijalne skrbi, prati stanje i predlaže mjere radi unaprjeđenja rada; izrađuje pravne podloge za postupak odlučivanja u državnim tijelima te obavlja druge pravne poslove, analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

U Službi za pravne poslove, upravni i inspekcijski nadzor ustrojavaju se:

9.2.1. Odjel za pravne poslove i stručne ispite

9.2.2. Odjel za drugostupanjski postupak i vještačenje

9.2.3. Odjel za upravni nadzor

9.2.4. Odjel za inspekcijski nadzor.«

Članak 39.

Podnaslov iznad članka 70. i članak 70. mijenjaju se i glase:

»9.2.1. Odjel za pravne poslove i stručne ispite

Članak 70.

Odjel za pravne poslove i stručne ispite sudjeluje u izradi nacrta prijedloga zakona i drugih propisa iz područja socijalne skrbi; vodi upravni postupak u prvom stupnju u vezi osnivanja, izdavanja odobrenja, utvrđivanja uvjeta i izdavanja rješenja za početak rada ustanova socijalne skrbi i njihovog razvrstavanja te izdavanja odobrenja, utvrđivanja uvjeta i izdavanja rješenja za pružanje skrbi izvan vlastite obitelji vjerskim zajednicama, udrugama i drugim pravnim i fizičkim osobama; izrađuje rješenja o početku i prestanku rada fizičkim osobama koje obavljaju djelatnost socijalne skrbi kao profesionalnu djelatnost (savjetovalište i obiteljski domovi); rješava u upravnim stvarima u drugom stupnju povodom žalbi izjavljenih protiv rješenja ureda državne uprave u županiji i Gradu Zagrebu vezano uz izdavanje odobrenja i rješenja o ispunjavanju uvjeta za početak rada pravnim i fizičkim osobama koje pružaju usluge skrbi izvan vlastite obitelji starijim i nemoćnim osobama; obavlja osnivačka prava nad ustanovama socijalne skrbi kojima je osnivač Republika Hrvatska; izrađuje odluke o imenovanju i razrješenju upravnih vijeća centara za socijalnu skrb i domova socijalne skrbi kojima je osnivač Republika Hrvatska; daje suglasnosti na statute i druge opće akte te njihove izmjene i dopune centrima za socijalnu skrb i domovima socijalne skrbi kojima je osnivač Republika Hrvatska te drugim pravnim subjektima sukladno posebnim propisima; obavlja pravne poslove u vezi ocjenjivanja ravnatelja ustanova socijalne skrbi i postavljanja u položaj mentora i savjetnika; planira i provodi stručne ispite stručnih radnika u socijalnoj skrbi; izrađuje odluke o odobravanju polaganja stručnog ispita i oslobađanju od obveze polaganja stručnog ispita stručnih radnika u djelatnosti socijalne skrbi, izdaje uvjerenja o položenom stručnom ispitu te vodi propisanu evidenciju u vezi sa stručnim ispitima; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu, brine da je svaki rashod opravdan stvarnom potrebom i potvrđen prethodnom kontrolom.«.

Članak 40.

Podnaslov iznad članka 71. i članak 71. mijenjaju se i glase:

»9.2.2. Odjel za drugostupanjski postupak i vještačenje

Članak 71.

Odjel za drugostupanjski postupak i vještačenje sudjeluje u izradi nacrta prijedloga zakona i drugih propisa iz područja socijalne skrbi; rješava u upravnim stvarima u drugom stupnju povodom žalbi izjavljenih protiv rješenja centara za socijalnu skrb iz područja socijalne skrbi i zaštite osoba s invaliditetom, u odnosu na prava i pomoći propisane Zakonom o socijalnoj skrbi, rješenja upravnog tijela Grada Zagreba iz područja socijalne skrbi te rješenja drugih tijela sukladno posebnom zakonu; rješava o izvanrednim pravnim lijekovima; rješava o sukobu mjesne nadležnosti između centara za socijalnu skrb iz područja socijalne skrbi; određuje drugi centar za socijalnu skrb za nadležno postupanje u slučaju da zbog izuzeća ravnatelja ili stručnih radnika centar za socijalnu skrb u području socijalne skrbi ne može postupati; rješava u upravnim stvarima u drugom stupnju povodom žalbi izjavljenih protiv rješenja centara za socijalnu skrb iz područja obiteljsko-pravne zaštite i skrbništva; rješava o izvanrednim pravnim lijekovima i o sukobu mjesne nadležnosti između centara za socijalnu skrb iz područja obiteljsko-pravne zaštite i skrbništva; određuje drugi centar za socijalnu skrb za nadležno postupanje kada zbog izuzeća ravnatelja ili stručnih radnika centra za socijalnu skrb u području obiteljsko-pravne zaštite i skrbništva ne može postupati, obavlja stručne poslove u vezi s vještačenjem radi ostvarivanja prava iz socijalne skrbi i drugih prava u skladu s posebnim propisima i stručno-administrativne poslove za drugostupanjsko tijelo vještačenja; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«.

Članak 41.

Podnaslov iznad članka 72. i članak 72. mijenjaju se i glase:

»9.2.3. Odjel za upravni nadzor

Članak 72.

Odjel za upravni nadzor provodi upravni i stručni nadzor nad radom centara za socijalnu skrb u pogledu provedbe zakona i drugih propisa u prenijetim im javnim ovlastima, izrađuje propisana izvješća o provedenom nadzoru i poduzimanju zakonom propisanih mjera, posebice poništavanje ili ukidanje po pravu nadzora konačnih rješenja centara za socijalnu skrb iz područja socijalne skrbi i zaštite osoba s invaliditetom kao i konačnih rješenja Grada Zagreba iz područja socijalne skrbi te rješenja iz obiteljsko-pravne zaštite i skrbništva, oglašavanje ništavnim rješenja centara za socijalnu skrb iz područja socijalne skrbi i zaštite osoba s invaliditetom kao i konačna rješenja Grada Zagreba iz područja socijalne skrbi te rješenja iz obiteljsko-pravne zaštite i skrbništva; provodi upravni nadzor nad radom upravnih tijela jedinica područne (regionalne) samouprave i ureda državne uprave u županiji i Gradu Zagrebu u pogledu provedbe zakona i drugih propisa u prenijetim im javnim ovlastima iz područja socijalne skrbi, izrađuje propisana izvješća o provedenom nadzoru i poduzimanju zakonom propisanih mjera; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«

Članak 42.

Podnaslov iznad članka 73. i članak 73. mijenjaju se i glase:

»9.2.4. Odjel za inspekcijski nadzor

Članak 73.

Odjel za inspekcijski nadzor provodi inspekcijski nadzor nad primjenom i izvršavanjem zakona i drugih propisa, općih i pojedinačnih akata i nadzor nad stručnim radom domova socijalne skrbi, centara za pomoć i njegu, obiteljskih domova, udruga i drugih pravnih i fizičkih osoba koje obavljaju poslove socijalne skrbi i pružaju usluge skrbi izvan vlastite obitelji (djeci bez odgovarajuće roditeljske skrbi; tjelesno ili mentalno oštećenoj djeci i odraslim osobama; psihički bolesnim odraslim osobama: starijim i nemoćnim osobama; djeci i mlađim punoljetnim osobama s poremećajima u ponašanju; djeci i odraslim osobama ovisnicima o alkoholu, drogama i drugim opojnim sredstvima; djeci i odraslim osobama – žrtvama obiteljskog nasilja), izrađuje propisana izvješća o provedenom nadzoru i poduzimanju zakonom propisanih mjera; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«.

Članak 43.

Podnaslov iznad članka 74. i članak 74. mijenjaju se i glase:

»9.3. Služba za razvoj sustava socijalne skrbi

Članak 74.

Služba za razvoj sustava socijalne skrbi je unutarnja ustrojstvena jedinica u Upravi socijalne skrbi koja obavlja poslove vezane uz reformu i razvoj sustava socijalne skrbi, a osobito poboljšanje sustava pružanja socijalnih usluga, počevši od prevencije, uvođenja novog organizacijskog modela u području administracije socijalnih usluga i pružanja socijalne skrbi, uspostavljanje metodoloških centara i povećanja kvalitete u pružanju usluga, organiziranje, provođenje i poticanje različitih oblika stručnog usavršavanja; pokretanje socijalnih programa temeljenih na zajednici; obavlja poslove vezane uz humanitarnu pomoć i organizacije civilnog društva; ustrojava i pruža podršku ustanovama socijalne skrbi radi stvaranja jedinstvene baze podataka, diseminiranje i analiziranje podataka o korisnicima u sustavu socijalne skrbi, primijenjenim oblicima zaštite te drugim statističkim pokazateljima u socijalnoj skrbi, izrada statističkih pregleda te analitičkih i drugih izvješća; vođenje evidencije pružatelja usluga socijalne skrbi i drugih evidencija; izrađivanje registara korisnika ustanova socijalne skrbi i drugih registara; međunarodnu suradnju kao i praćenje izvršenja preuzetih obveza te priprema i provedba programa i projekata Europske unije; vođenje akcijskih i primijenjenih istraživanja i izdavanje stručnih publikacija; izrada stručnih podloga za postupak odlučivanja u državnim tijelima; poticanje suradnje stručnih, znanstvenih, vladinih i nevladinih ustanova i organizacija civilnog društva u zemlji i inozemstvu, analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

U Službi za razvoj sustava socijalne skrbi ustrojavaju se:

9.3.1. Odjel za razvoj, standarde, normative i metodološke centre

9.3.2. Odjel za evidencije, statistiku i analitičke poslove

9.3.3. Odjel za humanitarnu pomoć i suradnju s organizacijama civilnog društva

9.3.4. Odjel za pripremu i provedbu programa Europske unije

9.3.5. Odjel za pripremu i provedbu projekata Europske unije na području socijalnog uključivanja.«.

Članak 44.

Podnaslov iznad članka 75. i članak 75. mijenjaju se i glase:

»9.3.1. Odjel za razvoj, standarde, normative i metodološke centre

Članak 75.

Odjel za razvoj, standarde, normative i metodološke centre obavlja poslove vezane uz razvoj sustava socijalne skrbi, a osobito poboljšanje sustava pružanja socijalnih usluga, počevši od prevencije, uvođenja novog organizacijskog modela u području administracije socijalnih usluga i pružanja socijalne skrbi, uspostavljanje, praćenje i unapređenje rada metodoloških centara i kvalitete u pružanju usluga, utvrđivanje standarda kvalitete usluga i sudjelovanje u utvrđivanju mreže usluga u sustavu socijalne skrbi, organiziranje, provođenje i poticanje različitih oblika stručnog usavršavanja; pokretanje socijalnih programa temeljenih na zajednici; sudjeluje u izradi nacrta prijedloga strategija, nacionalnih programa i propisa iz područja socijalne skrbi; prati stanje i poduzima mjere radi unaprjeđenja stručnog rada i metoda socijalnog rada u sustavu socijalne skrbi; vodi akcijska i primijenjena istraživanja i sudjeluje u izdavanju stručnih publikacija; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«

Članak 45.

Podnaslovi iznad članaka 75.a i 75.b, te članci 75.a i 75.b brišu se.

Članak 46.

Podnaslov iznad članka 76. i članak 76. mijenjaju se i glase:

»9.3.2. Odjel za evidencije, statistiku i analitičke poslove

Članak 76.

Odjel za evidencije, statistiku i analitičke poslove obavlja stručne i analitičke poslove vezane uz ustrojavanje i pružanje podrške ustanovama socijalne skrbi radi stvaranja jedinstvene baze podataka, diseminiranje i analiziranje podataka o korisnicima u sustavu socijalne skrbi, primijenjenim oblicima zaštite te drugim statističkim pokazateljima u socijalnoj skrbi, izradu statističkih pregleda te analitičkih i drugih izvješća; vođenje evidencije upisnika ustanova socijalne skrbi i evidencije drugih pružatelja usluga socijalne skrbi, izrađivanje registara korisnika prava i pomoći u sustavu socijalne skrbi drugih registara; formira i vodi središnji očevidnik o potencijalnim posvojiteljima i posvojenjima; vodi jedinstvenu evidenciju o humanitarnim organizacijama, programima pomoći, te korisnicima i načinu pružanja humanitarne pomoći; vodi evidenciju o osnovnim podacima organizacija civilnog društva iz područja socijalne skrbi; prati propise drugih europskih zemalja iz područja socijalne skrbi; surađuje sa stručnim, znanstvenim, vladinim i nevladinim ustanovama i udrugama u zemlji i inozemstvu; izrađuje propisana izvješća; planira kratkoročne i srednjoročne radne zadatke; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«

Članak 47.

Podnaslov iznad članka 77. i članak 77. mijenjaju se i glase:

»9.3.3. Odjel za humanitarnu pomoć i suradnju s organizacijama civilnog društva

Članak 77.

Odjel za humanitarnu pomoć i suradnju s organizacijama civilnog društva obavlja poslove vezane uz humanitarnu pomoć i organizacije civilnog društva koje se bave socijalnom i humanitarnom djelatnošću i potrebama osoba s invaliditetom u području socijalne skrbi, prati i daje stručna mišljenja i objašnjenja u vezi s primjenom propisa iz područja humanitarne pomoći i djelovanja navedenih organizacija civilnog društva; potiče i sudjeluje u izradi nacrta prijedloga zakona i drugih propisa kojima se uređuje humanitarna pomoć i djelovanje navedenih organizacija civilnog društva; koordinira i prati aktivnosti humanitarnih organizacija u Republici Hrvatskoj; surađuje s tijelima državne uprave vezano uz humanitarnu pomoć i djelovanje organizacija civilnog društva iz područja socijalne skrbi; surađuje s tijelima državne uprave u provođenju Operativnog plana Nacionalne strategije stvaranja poticajnog okruženja za razvoj civilnog društva; potiče organizacije civilnog društva u pružanju socijalnih usluga u lokalnoj zajednici; uvodi standarde Europske unije u suradnji s organizacijama civilnog društva i promovira partnersku suradnju s institucijama iz područja socijalne skrbi; provodi inspekcijski nadzor nad radom humanitarnih organizacija; izdaje potvrde humanitarnim organizacijama o carinskim olakšicama pri uvozu roba u humanitarne svrhe; izdaje potvrde o carinskim olakšicama, po osnovi donacija iz inozemstva; priprema i provodi natječaje za dodjelu financijskih potpora organizacijama civilnog društva koje se bave socijalnom i humanitarnom djelatnošću i potrebama osoba s invaliditetom u području socijalne skrbi; obavlja stručno-administrativne poslove vezane uz financijske potpore; pruža stručnu pomoć organizacijama civilnog društva iz područja socijalne skrbi za unaprjeđenje kvalitete njihovog rada; prati stanje potreba iz područja socijalne skrbi i predlaže prioritetna područja za dodjelu financijskih potpora organizacijama civilnog društva kroz projekte i programe; vodi jedinstvenu evidenciju o humanitarnim organizacijama, programima pomoći, te korisnicima i načinu pružanja humanitarne pomoći; vodi evidenciju o osnovnim podacima organizacija civilnog društva iz područja socijalne skrbi; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«

Članak 48.

Podnaslov iznad članka 78. i članak 78. mijenjaju se i glase:

»9.3.4. Odjel za pripremu i provedbu programa Europske unije

Članak 78.

Odjel za pripremu i provedbu programa Europske unije obavlja poslove u vezi s provedbom pretpristupnih i pristupnih aktivnosti u području socijalnog uključivanja i borbe protiv siromaštva; pripremom za uključivanje i sudjelovanje Republike Hrvatske u modelu otvorene koordinacije na području socijalnog uključivanja; u suradnji s drugim tijelima, institucijama i organizacijama sudjeluje u izradi dokumenata o programiranju; u okviru sektorske nadležnosti sudjeluje u pripremi i provedbi programa, prati i koordinira provedbu programa i projekata i izvješćuje o provedbi aktivnosti; evaluira provedbu programa i projekata; prati propise drugih europskih zemalja iz područja socijalne politike i strukturnih fondova; obavlja poslove međunarodne suradnje Uprave za socijalnu skrb; predlaže, potiče i koordinira međunarodnu suradnju na području socijalne politike, instrumenta pretpristupne pomoći i strukturnih fondova; priprema godišnji plan međunarodne suradnje; sudjeluje na stručnim skupovima i u radu odbora Europske komisije vezano uz područje socijalne zaštite i fondova Europske unije; sudjeluje u planiranju državnog proračuna; izrađuje načine postupanja u različitim procesima rada; analizira funkcije iz djelokruga rada Odjela; vodi registre u vezi s obavljenim radom; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«

Članak 49.

Podnaslov iznad članka 79. i članak 79. mijenjaju se i glase:

»9.3.5. Odjel za pripremu i provedbu projekata Europske unije na području socijalnog uključivanja

Članak 79.

Odjel za pripremu i provedbu projekata Europske unije na području socijalnog uključivanja obavlja poslove pripreme i provedbe projekata Europske unije na području socijalnog uključivanja i tehničke pomoći, sukladno operativnim programima i drugim strateškim dokumentima; priprema natječajnu dokumentaciju; sudjeluje u upravljanju sredstvima i tehničkom praćenju provedbe, priprema godišnja i završna izvješća i planove iz svoga djelokruga rada; vodi evidenciju sukladno propisanim procedurama; prati nacionalne propise i pravila Europske unije, zakonsku regulativu i procedure; prati socijalnu politiku Europske unije iz područja socijalnog uključivanja i sudjeluje na stručnim skupovima vezano uz Instrument pretpristupne pomoći, europske strukturne fondove i programe Zajednice; izrađuje načine postupanja u različitim procesima rada; analizira funkcije iz djelokruga rada Odjela; vodi registre u vezi s obavljenim radom; izrađuje načine postupanja o različitim procesima rada; analizira funkcije iz djelokruga rada Odjela; vodi registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.«

Članak 50.

Podnaslovi iznad članaka 80. i 81., te članci 80. i 81. brišu se.

Članak 51.

U članku 85. dodaje se novi stavak 4. koji glasi:

»Samostalnom službom iz članka 4. upravlja načelnik Službe koji odgovara za svoj rad ministru i državnim tajnicima.«.

Dosadašnji stavak 4. koji postaje stavak 5., mijenja se i glasi:

»Samostalnim odjelom iz članka 5. upravlja načelnik Odjela koji odgovara za svoj rad ministru i državnim tajnicima.«.

Dosadašnji stavak 5. postaje stavak 6.

Članak 52.

Dosadašnji članci 82. do 91. postaju članci 80. do 89.

Članak 53.

U tabelarnom prikazu okvirnog broja državnih službenika i namještenika mijenja se okvirni broj državnih službenika i namještenika potrebnih za obavljanje poslova iz djelokruga Ministarstva.

Novi okvirni broj državnih službenika i namještenika prikazan je u tablici, koja je sastavni dio ove Uredbe.

Članak 54.

Ministar zdravstva i socijalne skrbi uskladit će, uz prethodnu suglasnost središnjeg tijela državne uprave nadležnog za službeničke odnose, Pravilnik o unutarnjem redu Ministarstva zdravstva i socijalne skrbi s odredbama ove Uredbe, u roku od 15 dana od dana njezina stupanja na snagu.

Članak 55.

Ova Uredba stupa na snagu danom objave u »Narodnim novinama«.

Klasa: 023-03/08-01/21

Urbroj: 5030104-08-5

Zagreb, 29. prosinca 2008.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

OKVIRNI BROJ DRŽAVNIH SLUŽBENIKA I NAMJEŠTENIKA

|  |  |  |
| --- | --- | --- |
|  | UNUTARNJE USTROJSTVENE JEDINICE U SASTAVU MINISTARSTVA ZDRAVSTVA I SOCIJALNE SKRBI | BROJ |
| 1. | KABINET MINISTRA | 16 |
| 2. | SAMOSTALNA SLUŽBA ZA INFORMIRANJE I MEĐUNARODNU SURADNJU | 7 |
| 2.1. | Odjel za informiranje | 3 |
| 2.2. | Odjel za međunarodnu suradnju | 3 |
| 3. | SAMOSTALNI ODJEL ZA UNUTARNJU REVIZIJU | 5 |
| 4. | TAJNIŠTVO MINISTARSTVA | 70 |
|  | - tajnik ministarstva | 1 |
|  | - administrativni tajnik | 1 |
| 4.1. | Služba za službeničke odnose i financijske kontrole | 1 |
| 4.1.1. | Odjel za službeničke odnose, razvoj i upravljanje ljudskim resursima | 1 |
| 4.1.1.1. | Odsjek za upravljanje ljudskim resursima | 4 |
| 4.1.1.2. | Odsjek za razvoj ljudskih resursa | 4 |
| 4.1.2. | Odjel za financijske kontrole | 3 |
| 4.2. | Služba za opće i informatičke poslove | 1 |
| 4.2.1. | Odjel za stručne, opće i tehničke poslove | 1 |
| 4.2.1.1. | Odsjek za stručne poslove | 3 |
| 4.2.1.2. | Odsjek za opće poslove | 1 |
| 4.2.1.2.1 | Pododsjek za vođenje poslova pisarnice | 22 |
| 4.2.1.2.2 | Pododsjek za pomoćne poslove | 7 |
| 4.2.1.3. | Odsjek za tehničke poslove | 6 |
| 4.2.2. | Odjel za informatičke poslove | 1 |
| 4.2.2.1. | Odsjek za tehničko upravljanje sustavom | 7 |
| 4.2.2.2. | Odsjek za podršku korisnicima | 6 |
| 5. | UPRAVA ZA MEDICINSKE POSLOVE | 62 |
|  | - ravnatelj | 1 |
|  | - administrativni tajnik | 1 |
| 5.1. | Služba zdravstvene zaštite | 1 |
| 5.1.1. | Odjel za izvanbolničku zdravstvenu zaštitu | 7 |
| 5.1.2. | Odjel za bolničku zdravstvenu zaštitu | 5 |
| 5.1.3. | Odjel programa posebne zdravstvene zaštite i transplantacije | 4 |
| 5.1.4. | Odjel za projekte i programe | 7 |
| 5.1.5. | Odjel za lijekove i medicinske poslove | 6 |
| 5.1.6 | Odjel za nacionalne liste čekanja | 4 |
| 5.1.7. | Odjel za pripremu i provedbu zdravstvenih programa i projekata EU | 4 |
| 5.2. | Služba za inspekcijske poslove | 1 |
| 5.2.1. | Odjel zdravstvene inspekcije | 9 |
| 5.2.2. | Odjel farmaceutske inspekcije | 4 |
| 5.2.3. | Odjel za inspekciju i praćenje krvi, tkiva i stanica | 3 |
| 5.2.4. | Odjel za predstavke, pritužbe i hitna postupanja | 5 |
| 6. | UPRAVA ZA FINANCIJSKO POSLOVANJE | 91 |
|  | - ravnatelj | 1 |
|  | - administrativni tajnik | 1 |
| 6.1. | Služba za financijsko planiranje, pripremu i izvršenje državnog proračuna, knjigovodstvo i računovodstvo | 1 |
| 6.1.1. | Odjel za financijsko planiranje i pripremu državnog proračuna | 12 |
| 6.1.2. | Odjel za izvršenje državnog proračuna | 14 |
| 6.1.3 | Odjel za računovodstvo i knjigovodstvo | 28 |
| 6.2. | Služba za nabavu u sustavu zdravstva i socijalne skrbi i za Ministarstvo | 1 |
| 6.2.1. | Odjel za nabavu | 15 |
| 6.2.2. | Odjel za suradnju s međunarodnim financijskim institucijama | 3 |
| 6.2.3. | Odjel za pravnu podršku javne nabave | 5 |
| 6.3. | Služba za ugovaranje u djelatnosti socijalne skrbi | 1 |
| 6.3.1. | Odjel za pripremu postupka i popunu mreže djelatnosti socijalne skrbi | 4 |
| 6.3.2. | Odjel za provedbu, praćenje i promjene sadržaja ugovora | 5 |
| 7. | UPRAVA ZA PRAVNE POSLOVE | 32 |
|  | - ravnatelj | 1 |
|  | - administrativni tajnik | 1 |
| 7.1. | Služba za normativne poslove i europske integracije | 1 |
| 7.1.1. | Odjel za normativnu djelatnost | 8 |
| 7.1.2. | Odjel za europske integracije | 5 |
| 7.2. | Služba za upravno-pravne poslove i suradnju s pravosudnim tijelima Republike Hrvatske | 1 |
| 7.2.1. | Odjel registracije zdravstvenih ustanova i privatne prakse | 5 |
| 7.2.2. | Odjel za stručno usavršavanje djelatnika u sustavu zdravstva | 5 |
| 7.2.3. | Odjel za suradnju s pravosudnim tijelima Republike Hrvatske | 5 |
| 8. | UPRAVA ZA SANITARNU INSPEKCIJU | 360 |
|  | - ravnatelj | 1 |
|  | - zamjenik ravnatelja | 1 |
|  | - administrativni tajnik | 1 |
| 8.1. | Služba državne sanitarne inspekcije | 1 |
| 8.1.1. | Odjel za predmete opće uporabe | 4 |
| 8.1.2. | Odjel za zaštitu od zračenja | 6 |
| 8.1.3. | Odjel za hranu | 10 |
| 8.1.4. | Odjel za kemikalije | 5 |
| 8.1.5. | Odjel za GMO organizme | 3 |
| 8.1.6. | Odjel projekata i programa EU i međunarodnih organizacija | 4 |
| 8.1.7. | Odjel za upravni nadzor i drugostupanjski postupak | 3 |
| 8.1.8. | Odjel za upravno-pravne poslove i stručnu pomoć | 3 |
| 8.2. | Služba granične sanitarne inspekcije | 1 |
| 8.2.1. | Odjel za sjeverozapadnu Hrvatsku | 16 |
| 8.2.1.1. | Ispostava Krapina (Granični prijelaz Macelj) | 1 |
| 8.2.1.2. | Ispostava Karlovac | 1 |
| 8.2.1.3. | Ispostava Varaždin | 1 |
| 8.2.1.4. | Ispostava Koprivnica | 1 |
| 8.2.1.5. | Ispostava Goričan | 1 |
| 8.2.2. | Odjel za istočnu Hrvatsku | 8 |
| 8.2.2.1. | Ispostava Vukovar (Granični prijelaz Bajakovo) | 3 |
| 8.2.2.2. | Ispostava Donji Miholjac | 1 |
| 8.2.2.3. | Ispostava Nova Gradiška | 1 |
| 8.2.2.4. | Ispostava Županja | 1 |
| 8.2.3. | Odjel za Istru i sjeverno Primorje | 8 |
| 8.2.3.1. | Ispostava Umag (Buje) | 1 |
| 8.2.3.2. | Ispostava Pula | 2 |
| 8.2.4. | Odjel za Dalmaciju | 10 |
| 8.2.4.1. | Ispostava Šibenik | 1 |
| 8.2.4.2. | Ispostava Zadar | 1 |
| 8.2.4.3. | Ispostava Ploče (Metković) | 2 |
| 8.2.4.4. | Ispostava Dubrovnik | 2 |
| 8.3. | Služba županijske sanitarne inspekcije | 1 |
| 8.3.1. | Odjel za središnju Hrvatsku | 44 |
| 8.3.1.1. | Odsjek za Zagrebačku županiju | 15 |
| 8.3.1.1.1. | Ispostava Jastrebarsko | 1 |
| 8.3.1.1.2. | Ispostava Vrbovec | 1 |
| 8.3.1.1.3 | Ispostava Samobor | 3 |
| 8.3.1.1.4. | Ispostava Ivanić Grad | 1 |
| 8.3.1.1.5. | Ispostava Dugo Selo | 1 |
| 8.3.1.1.6. | Ispostava Zaprešić | 2 |
| 8.3.1.1.7. | Ispostava Sveti Ivan Zelina | 1 |
| 8.3.1.2. | Odsjek za Krapinsko-zagorsku županiju | 9 |
| 8.3.1.2.1. | Ispostava Donja Stubica | 1 |
| 8.3.1.2.2. | Ispostava Pregrada | 1 |
| 8.3.1.2.3. | Ispostava Zabok | 3 |
| 8.3.1.2.4. | Ispostava Zlatar | 1 |
| 8.3.1.3. | Odsjek za Sisačko-moslavačku županiju | 10 |
| 8.3.1.3.1. | Ispostava Novska | 2 |
| 8.3.1.3.2. | Ispostava Kutina | 2 |
| 8.3.1.3.3. | Ispostava Petrinja | 1 |
| 8.3.1.4. | Odsjek za Karlovačku županiju | 9 |
| 8.3.1.4.1. | Ispostava Ozalj | 1 |
| 8.3.1.4.2. | Ispostava Slunj | 1 |
| 8.3.1.4.3. | Ispostava Duga Resa | 1 |
| 8.3.1.4.4. | Ispostava Ogulin | 1 |
| 8.3.2. | Odjel za sjeverozapadnu Hrvatsku | 37 |
| 8.3.2.1. | Odsjek za Koprivničko-križevačku županiju | 7 |
| 8.3.2.1.1. | Ispostava Koprivnica | 1 |
| 8.3.2.1.2. | Ispostava Đurđevac | 1 |
| 8.3.2.2. | Odsjek za Bjelovarsko-bilogorsku županiju | 8 |
| 8.3.2.2.1. | Ispostava Daruvar | 2 |
| 8.3.2.2.2. | Ispostava Garešnica | 1 |
| 8.3.2.2.3. | Ispostava Čazma | 1 |
| 8.3.2.3. | Odsjek za Međimursku županiju | 6 |
| 8.3.2.4. | Odsjek za Varaždinsku županiju | 10 |
| 8.3.2.4.1. | Ispostava Novi Marof | 1 |
| 8.3.2.4.2. | Ispostava Ivanec | 2 |
| 8.3.2.4.3. | Ispostava Ludbreg | 2 |
| 8.3.2.5. | Odsjek za Virovitičko-podravsku županiju | 5 |
| 8.3.2.5.1. | Ispostava Slatina | 1 |
| 8.3.3. | Odjel za istočnu Hrvatsku | 41 |
| 8.3.3.1. | Odsjek za Osječko-baranjsku županiju | 15 |
| 8.3.3.1.1. | Ispostava Našice | 2 |
| 8.3.3.1.2. | Ispostava Donji Miholjac | 1 |
| 8.3.3.1.3. | Ispostava Valpovo | 1 |
| 8.3.3.1.4. | Ispostava Đakovo | 2 |
| 8.3.3.2. | Odsjek za Vukovarsko-srijemsku županiju | 11 |
| 8.3.3.2.1. | Ispostava Vinkovci | 3 |
| 8.3.3.2.2. | Ispostava Županja | 3 |
| 8.3.3.3. | Odsjek za Brodsko-posavsku županiju | 9 |
| 8.3.3.3.1. | Ispostava Nova Gradiška | 3 |
| 8.3.3.4. | Odsjek za Požeško-slavonsku županiju | 5 |
| 8.3.3.4.1. | Ispostava Pakrac | 1 |
| 8.3.4. | Odjel za Istru i Primorje | 37 |
| 8.3.4.1. | Odsjek za Istarsku županiju | 15 |
| 8.3.4.1.1. | Ispostava Poreč | 2 |
| 8.3.4.1.2. | Ispostava Rovinj | 3 |
| 8.3.4.1.3. | Ispostava Buje | 1 |
| 8.3.4.1.4. | Ispostava Buzet | 1 |
| 8.3.4.1.5. | Ispostava Labin | 1 |
| 8.3.4.1.6. | Ispostava Pazin | 1 |
| 8.3.4.2. | Odsjek za Primorsko-goransku županiju | 21 |
| 8.3.4.2.1. | Ispostava Opatija | 2 |
| 8.3.4.2.2. | Ispostava Crikvenica | 2 |
| 8.3.4.2.3. | Ispostava Krk | 2 |
| 8.3.4.2.4. | Ispostava Rab | 1 |
| 8.3.4.2.5. | Ispostava Mali Lošinj | 1 |
| 8.3.4.2.6. | Ispostava Delnice | 1 |
| 8.3.5. | Odjel za sjevernu Dalmaciju | 26 |
| 8.3.5.1. | Odsjek za Ličko-senjsku županiju | 5 |
| 8.3.5.1.1. | Ispostava Otočac | 1 |
| 8.3.5.1.2. | Ispostava Senj | 1 |
| 8.3.5.2. | Odsjek za Zadarsku županiju | 11 |
| 8.3.5.2.1. | Ispostava Biograd na Moru | 1 |
| 8.3.5.2.2. | Ispostava Pag | 1 |
| 8.3.5.3. | Odsjek za Šibensko-kninsku županiju | 9 |
| 8.3.5.3.1. | Ispostava Knin | 1 |
| 8.3.5.3.2. | Ispostava Drniš | 1 |
| 8.3.6. | Odjel za južnu Dalmaciju | 41 |
| 8.3.6.1. | Odsjek za Splitsko-dalmatinsku županiju | 28 |
| 8.3.6.1.1. | Ispostava Makarska | 2 |
| 8.3.6.1.2. | Ispostava Hvar | 1 |
| 8.3.6.1.3. | Ispostava Imotski | 1 |
| 8.3.6.1.4. | Ispostava Omiš | 2 |
| 8.3.6.1.5. | Ispostava Solin | 1 |
| 8.3.6.1.6. | Ispostava Sinj | 2 |
| 8.3.6.1.7. | Ispostava Vis | 1 |
| 8.3.6.1.8. | Ispostava Trogir | 2 |
| 8.3.6.1.9. | Ispostava Kaštela | 2 |
| 8.3.6.1.10. | Ispostava Brač | 1 |
| 8.3.6.1.11. | Ispostava Vrgorac | 1 |
| 8.3.6.2. | Odsjek za Dubrovačko-neretvansku županiju | 12 |
| 8.3.6.2.1. | Ispostava Ploče | 1 |
| 8.3.6.2.2. | Ispostava Metković | 2 |
| 8.3.6.2.3. | Ispostava Korčula | 2 |
| 8.3.7. | Odjel za Grad Zagreb | 48 |
| 8.3.7.1. | Odsjek za ugostiteljstvo i trgovinu | 18 |
| 8.3.7.2. | Odsjek za javno zdravstvo | 13 |
| 8.3.7.3. | Odsjek za ekologiju | 16 |
| 9. | UPRAVA ZA SOCIJALNU SKRB | 77 |
|  | - ravnatelj | 1 |
|  | - administrativni tajnik | 1 |
| 9.1. | Služba za socijalnu skrb | 1 |
| 9.1.1. | Odjel za predstavke i pritužbe | 4 |
| 9.1.2. | Odjel za djecu, mladež i obitelj | 4 |
| 9.1.3. | Odjel za međunarodnu suradnju na području zaštite djece | 4 |
| 9.1.4. | Odjel za socijalno osjetljive skupine | 5 |
| 9.1.5. | Odjel za usluge u sustavu socijalne skrbi | 7 |
| 9.2. | Služba za pravne poslove, upravni i inspekcijski nadzor | 1 |
| 9.2.1. | Odjel za pravne poslove i stručne ispite | 4 |
| 9.2.2. | Odjel za drugostupanjski postupak i vještačenje | 7 |
| 9.2.3. | Odjel za upravni nadzor | 7 |
| 9.2.4. | Odjel za inspekcijski nadzor | 7 |
| 9.3. | Služba za razvoj sustava socijalne skrbi | 1 |
| 9.3.1. | Odjel za razvoj standarde, normative i metodološke centre | 5 |
| 9.3.2. | Odjel za evidencije, statistiku i analitičke poslove | 4 |
| 9.3.3. | Odjel za humanitarnu pomoć i suradnju s organizacijama civilnog društva | 4 |
| 9.3.4. | Odjel za pripremu i provedbu programa Europske unije | 5 |
| 9.3.5. | Odjel za pripremu i provedbu projekata Europske unije na području socijalnih uključivanja | 5 |
| 10. | UPRAVA ZA ZAŠTITU ŽRTAVA I SUDIONIKA RATA | 17 |
|  | - ravnatelj | 1 |
|  | - administrativni tajnik | 1 |
| 10.1. | Odjel za zaštitu žrtava i sudionika II. svjetskog rata i poraća | 6 |
| 10.2. | Odjel za zaštitu civilnih žrtava iz Domovinskog rata | 9 |
| UKUPNO | | 737 |

Uredba na temelju zakonske ovlasti, NN 2/2009-38